Cengkaman Dahsyat KGB Semata-Mata Untuk Menutup Mulut Pencabar Soviet

Semasa era pemerintahan Kesatuan Soviet, wujud sebuah organisasi yang bertanggungjawab mengumpul maklumat perisikan bagi pihak mereka. KGB atau nama penuhnya Jawatankuasa Keselamatan Negara bikin banyak negara termasuk Malaysia tak senang duduk dengan aktiviti perisikan mereka. Tetapi sebelum dikenali sebagai hantu dunia perisikan, KGB banyak membantu ‘mendiamkan’ sebarang penentangan politik Soviet.

Apa yang dilakukan KGB ini sebenarnya bertepatan dengan ciri sebuah negara autokrasi. Autokrasi di sini ialah seseorang individu atau organisasi tertentu memerintah sesebuah negara secara mutlak tanpa dicabar sesiapa. Siapa yang cuba lawan, maka bersedia sajalah terima akibat sama ada dipenjarakan, dibuang negeri atau paling teruk, dibunuh.

Sebelum itu, kami cadangkan korang untuk dapatkan POLITIK UNTUK PEMULA karya Ayman Rashdan Wong. Autokrasi bukan satu-satunya model kerajaan yang wujud di dunia ini. Nak tahu lagi, kena dapatkan buku ini sekarang! Beli di Shopee: https://shopee.com.my/The-Patriots-Politik-Untuk-Pemula-(Ayman-Rashdan-Wong)-i.238336777.3282451258

Tetapi KGB bukan satu-satunya organisasi yang ditugaskan untuk ‘mendiamkan’ musuh politik. Pada akhir abad ke-19, Okhrana atau polis rahsia Tsar ditubuhkan bagi mengenalpasti dan memusnahkan musuh-musuh baginda. Selepas Revolusi 1917 yang menumbangkan pemerintahan Tsar Nicholas II, geng Bolshevik menubuhkan Cheka sebagai polis rahsia mereka.

Perlu diingat pada ketika itu, Bolshevik berdepan banyak musuh yang menolak revolusi yang berlaku pada Oktober 1917. Antara musuh mereka ialah geng pro-monarki/Tsar, penyokong parti sosial demokrat dan kuasa-kuasa asing. Jadi, bagi mencegah kumpulan-kumpulan ini daripada menjadi duri dalam daging kepada Bolshevik dan melindungi kedudukan mereka sebagai kerajaan, Suruhanjaya Kecemasan Menentang Gerakan Anti-Revolusi dan Sabotaj Seluruh Rusia atau Cheka ditubuhkan.

Keperluan Cheka semakin penting terutama selepas pemimpin utama Bolshevik, Vladimir Lenin terselamat daripada cubaan bunuh pada 1918. Ini membawa kepada gelombang penahanan dan pembunuhan yang dipanggil Red Terror. Red Terror yang dijadikan sebagai dasar rasmi Kesatuan Soviet pada 5 September 1918 mempunyai dua matlamat iaitu menghapuskan musuh-musuh Bolshevik dan memperlihatkan mereka sebagai pelindung kelas pekerja.

Dalam tempoh sebulan selepas polisi Red Terror diperkenalkan, 10,000 orang individu dibunuh. Ada juga kes di mana warga Soviet sendiri yang menembak atau menggantung mana-mana individu yang disyaki menentang rejim Bolshevik. Semua terkesan dengan Red Terror daripada kerabat diraja bekas Tsar Nicholas II dan bangsawan hinggalah golongan petani. Ramai percaya bilangan sebenar mangsa Red Terror ialah 1.3 juta orang tetapi ia sukar dibuktikan berikutan sikap Soviet yang suka berahsia bab-bab aib ini.

Selepas Lenin digantikan oleh Joseph Stalin, peranan Cheka diambil alih oleh NKVD. Kalau Cheka mensasarkan musuh geng Bolshevik, NKVD pula mensasarkan mana-mana ahli parti yang dianggap mengancam kedudukan pemimpin berdarah Georgia itu. Tiada siapa yang terlepas tak kira pegawai tentera, orang lama parti atau pegawai kerajaan. Hatta, ahli keluarga yang dituduh juga tak terlepas dihukum bunuh termasuk kanak-kanak seawal usia 12 tahun.

Tetapi pembunuhan pesaing Stalin, Sergei Kirov dianggap permulaan kepada satu lagi tempoh berdarah Rusia yang dikenali sebagai The Great Purge. Ramai sejarawan percaya NKVD telah ditugaskan oleh Stalin untuk menahan, membunuh atau membuang negeri mana-mana individu yang dilabel pengkhianat. Dari 1937 hingga 1938, 1.5 juta orang Soviet ditahan dengan 500,000 lagi dikatakan dibunuh. Yang masih hidup dihantar ke gulag selama beberapa tahun.

Selepas Perang Dunia Kedua (WWII) tercetus, NKVD diberi satu tugas tambahan: halang mana-mana askar Soviet daripada lari di medan perang. Semasa WWII atau Perang Patriotik, askar Soviet diarah melawan tentera Jerman habis-habisan walau di mana saja mereka ditugaskan. Sekiranya ada yang cuba lari, mereka akan ditahan, ditembak mati atau dihantar berkhidmat dalam batalion banduan. Semasa tempoh ini, 650,000 kes tentera Soviet lari dari medan perang dilaporkan.

Dengan matinya Stalin pada 1953 dan digantikan dengan Nikita Khrushchev, warga Soviet boleh menghela nafas lega. Ini kerana mereka tidak lagi takut untuk mengeluarkan pandangan berbeza daripada kerajaan. Kalau Khrushchev boleh kutuk Stalin berbakul-bakul tapi tak kena hukum, maka orang biasa juga boleh terlepas daripada dikenakan hukuman.

Tetapi itu tidak bertahan lama. NKVD yang kemudiannya dijenamakan semula sebagai KGB setahun selepas kematian Stalin macam dapat nyawa baru lepas Khrushchev disingkirkan pada 1964. Gerakan memburu individu yang dianggap berlawanan dengan kerajaan kembali rancak dengan ramai figura terkenal menjadi sasaran.

Salah seorang daripada mereka ialah penulis buku Doctor Zhivago, Boris Pasternak. Selepas beberapa tahun diterbitkan di luar negara, buku ini mula didapati di Rusia tetapi secara rahsia. Nak beli kalau berangan nak jadi macam Omar Sharif, kena beli kat pasaran gelap. Kalau kantoi, setakat hilang kerja atau dibuang dari universiti selamat lagi. Yang tak selamat bila KGB tahan dan bawa ke gulag. Selepas Pasternak meninggal dunia ada 1960, KGB hantar terus kekasihnya Olga Ivinskaya ke gulag.

Bagi pengarang The Gulag Archipelago, Alexander Solzhenitsyn, nasibnya lagi malang. Dahlah kena tahan dan duduk di gulag selama beberapa tahun. Selepas dibebaskan, status kerakyatan beliau dibatalkan sekaligus mengakibatkan Solzhenitsyn duduk dalam buangan di Jerman Barat dan Amerika Syarikat.

Selain gulag, KGB juga gemar hantar individu-individu yang melawan ke hospital atau hospital psikiatri. Hal ini yang menimpa ahli fizik Soviet yang terkenal, Andrei Sakharov. Sakharov yang mengadakan mogok lapar sebagai cara mendesak pihak Soviet melepaskan isterinya daripada tahanan diculik oleh sekumpulan ejen KGB. Beliau dibawa ke hospital, diikat pada katil dan dipaksa makan.

Kekejaman KGB sememangnya diketahui oleh para pemimpin Soviet. Tetapi KGB membuat satu kesilapan besar dengan cuba mengadakan rampasan kuasa pada Ogos 1991. Cubaan tersebut digagalkan oleh Presiden Boris Yeltsin dan akibatnya, agensi tersebut dibubarkan selepas kejatuhan Kesatuan Soviet. Ia kemudiannya digantikan dengan dua badan iaitu FSB dan SVR. FSB bertanggungjawab untuk keselamatan dalam negeri Rusia dengan SVR memberi fokus kepada perisikan asing.

Dua buku best-seller The Patriots kini kami gandingkan sekali dalam versi bahasa Inggeris untuk kalian semua:

World Without Walls III: https://bit.ly/3PR2Ep9
The Human’s Complex: https://bit.ly/3J2GoGF

RUJUKAN

Blakemore, E. (2020, 3 September). How the Red Terror set a macabre course for the Soviet Union. National Geographic.

McGee, S. (2022, 29 Mac). How the KGB Silenced Dissent During the Soviet Era. History.com.


Bagaimana Nak Dapatkan Sokongan “The Malays”?

Ini adalah artikel daripada sebuah laman web (klik) yang menyenaraikan statistik sokongan setiap bangsa pada setiap parti politik di Malaysia. Akhir sekali artikel ni buat kesimpulan:

“Opposition parties need to identify why Malay speakers are turning away from them on Facebook, then work on a plan to encourage users to like their Pages; join their Groups; and champion issues that will improve their market reach.”

Sebab apa?

Ate dah 24 jam serang sejarah, budaya, bahasa, agama malah kuih-muih Melayu pun dibahankan dalam portal-portal yang pro-pembangkang ape ke he yeop?

Orang Melayu pun manusia, ada hati dan perasaan. Berkasih sayanglah. Benda simple, kau buat begitu begini, jauh di sudut hati, merajuklah dia. Tapi dia merajuk pendam sendiri-sendiri tak macam orang lain.

Bukankah ‘urban legend’ menyatakan media sosial dan internet dikuasai pihak bukan kerajaan? Jika di internet pun tewas bagaimana mereka nak berdepan dengan real world, real person?

Sebab orang Melayu masih ada aura de facto dalam pilihanraya, melainkan tuan-tuan genocide semua The Malays dalam satu malam macam filem The Purge. Tapi mesti tak sanggupkan? Mesti masih ingat anak bini di rumah. Ada yang masih ingat Tuhan. Jadi hipokrit tak hipokrit, ada jalan untuk korang semua.

Caranya mudah saja, korang kena fight betul-betul untuk kepentingan dan manfaat orang Melayu, terutama di kampung-kampung dan orang Melayu yang berada di tahap miskin bandar di pekan-pekan.

Memang kalau nak subsidi bagai, korang tiba-tiba mengaku Melayu, tapi bila marahkan DS Najib, korang tak marah pada Bugis. Bila cakap pasal kuota universiti, bantuan MARA dan hak keistimewaan, korang tiba-tiba menjelma jadi Melayu tapi bila marah pada DS Zahid Hamidi korang tak marah pada Jawa. Terma ‘Melayu’ akan jadi ‘punching bag’ jika portal anti-Melayu dan Islam mainkan isu sampaikan isu perkauman pun macam tiada apa-apa berlaku. Soalannya, jika dunia internet pun dah tau betapa merajuknya ‘Melayu’ bagaimana korang nak ambil hati makcik pakcik di kampung-kampung? Rakyat Melayu, orang kampung atau yang miskin bandar yang membentuk aura ‘silent majority’ itu semua?

Untuk menang sokongan mereka, korang yang berada di pihak kerajaan dan pembangkang kena fight betul-betul untuk The Malays. Rasuah dari tauke besar tolak tepi dulu. Kuasa politik lagi penting sebab jika kuasa politik tak penting, Tun Mahathir takkan buang masa di usia senja beliau untuk masuk balik main benda-benda yang membuang masa ni. Ada demand pasti ada supply.

Nak dapatkan sokongan Melayu kenalah fight untuk mereka. Boleh pakai ke teori 24 jam membahan orang Melayu dalam media sosial, dalam portal-portal ‘read-headline-only’ dan serang agama dia, serang cara dia makan, cara dia minum, cara dia berpakaian, semua nak diserang, lepas tu harap orang Melayu sokong korang. Boleh berjaya ke?

Raja-raja Melayu pun, daulat dia rakyat Melayu pegang. Itu realiti. Wasiat Raja-raja Melayu dah sign, sekarang daulat raja-raja Melayu totally berada di tangan rakyat Melayu. Rakyat Melayu sebenarnya boleh sepak mana-mana kerabat raja yang tak betul-betul fight untuk mereka. Nak tak nak je.

Welcome to real power of silent majority. The Malays ni kuat merajuk. Anak dia mati kena langgar pun dia pejam mata serah pada Tuhan. Itu ‘psyche’ orang Melayu. Pendam dan pendam. Dia tak vokal macam orang Cina. Hak dia sendiri pun dia tak tahu dan tak fight pun.

Tapi dia merajuk kuat. Merajuk dia sampai majlis yang British buat pun dia tak nak datang sampai British terpaksa pujuk balik dan sanggup bincang balik, ubah pendirian British. Itulah dia ‘kuasa merajuk’. Tak ubah pakai senjata pun, memang aneh. Tapi ya…dia kuat merajuk.

To win their hearts, fight for them.
Mark my words.
.


Analisis Siapa Yang Akan Menang Game Of Thrones

Lately ni macam tak ada isu politik antarabangsa yang best dikupas. Tarif yang Trump kenakan ke atas China pun isu lama. So bolehlah kita nak lari kejap ke dunia fantasi ‘Game of Thrones’.

Selepas 8 tahun siaran, akhirnya GOT akan tamat dalam 2 episod lagi. Soalan yang ditanya-tanya sejak musim pertama iaitu ‘siapa yang akan menduduki Iron Throne’ bakal dijawab.

Cerita GOT berbuka dengan kisah Perang Lima Raja (War of the Five Kings) antara Joffrey Baratheon, Robb Stark, Stannis Baratheon, Renly Baratheon dan Balon Greyjoy. Tapi tak ada seorang pun daripada 5 raja ni survive hingga ke musim terakhir. Mereka ni mati samada sebab lurus (Robb Stark), degil (Stannis Baratheon), angkuh (Renly Baratheon), bodoh (Balon Greyjoy) atau jenis memang tunggu masa nak mati (Joffrey Baratheon).

Jadi sambil kita tonton cerita ini, kita ambil pengajaran daripada mereka ni, terutamanya kalau kita ni kena mainkan peranan pemimpin. Elakkan jadi pemimpin seperti mereka, sebalkinya contohilah 3 watak yang survive hingga ke musim terakhir iaitu Daenerys Targaryen, Jon Snow dan Cersei Lannister.

Daenerys (Dany) ada banyak persamaan dengan pembina dinasti dalam sejarah. Watak Dany ni sebenarnya diilhami oleh Henry Tudor, pengasas Dinasti Tudor di England (1485-1603). Seperti Henry, Dany juga merupakan zuriat dinasti terdahulu yang hidup dalam buangan, menunggu masa untuk klaim balik takhta daripada perampas takhta (usurper).

Iron Throne di Westeros merupakan hak House Targaryen selama 300 tahun sebelum dijatuhkan oleh Robert Baratheon. Seperti Abdul Rahman ad-Dakhil, pendiri Dinasti Umayyah di Andalusia, kesemua ahli keluarga Dany dibunuh, tinggal dia dan abangnya Viserys dapat lari ke Essos.

Sejak dari kecil Dany hidup merempat dengan abangnya. Dia dijual oleh abangnya kepada orang gasar untuk mendapatkan tentera yang diperlukan untuk merampas balik takhta. Namun abangnya mati, suaminya mati, anak pun keguguran. Dia punya kesian kalah semua watak cerita slot Samarinda.

Tapi GOT bukan Nur 2. Dany tak ada nangis-nangis tunggu lelaki baik datang menyelamatkan dia. Dia menyahut destininya sebagai satu-satunya pewaris Targaryen. Dengan bantuan 3 ekor naga dia, Dany berubah dari seorang balu menjadi seorang penakluk.

Dany memang ada kualiti pemimpin secara semulajadi (born leader). Semua pembina dinasti memang macam tu. Salah satu sifatnya ialah pandai bermuslihat. Di Astapor, dia berpura-pura nak jual naga dia kepada pemilik hamba. Selepas dia dapat tentera hamba yang dia mahu, dia mengarahkan naga dia membakar pemilik hamba dan guna tentera hamba itu untuk menakluk bandar Astapor, menjadikan ia tapak untuk memperluaskan empayar dia.

Dany tahu apa jenis pengikut yang dia mahu rekrut. Dia membina tentera dari golongan hamba sebab dia tahu hamba ni akan rasa terhutang budi dengan Dany yang membebaskan mereka. Jadi morale tentera Dany lebih tinggi berbanding tentera di bawah mana-mana dinasti di Westeros (kecuali House Stark) yang hanya berperang untuk mempertahankan kedudukan tuan mereka. Jadi tentera hamba Dany (juga dikenali sebagai Unsullied) menjadi aset Dany yang menggerunkan.

Dany tahu pasal kepentingan pakatan. Siapa saja yang tak puas hati dengan Cersei, Dany mengalu-alukan semua dan serap ke dalam kem dia. Dany juga seorang yang terbuka kepada kritikan dan pendapat para penasihat. Cuma ada masanya, Dany menunjukkan sisi ‘gelap’ dia yang autokratik.

Ada sekali Tyrion menasihatkan Dany supaya jangan bakar dua jeneral yang tewas, tapi Dany buat juga. Sebab Dany sedar keabsahan autoriti dia lemah. Kalau dia tak guna ‘fear’, nanti orang akan mencabar dia. Walaupun nampak kejam, sebenarnya sifat ini boleh kelihatan di kalangan ramai pemimpin terutamanya penakluk dan pembina dinasti.

Sifat autokratik Dany juga datang daripada kepercayaannya terhadap destini dia. Kepercayaan tentang diri sebagai ‘chosen one’ ini yang menjadi motivasi dia selama ini. Jadi dia tak berapa happy apabila ketahui Jon Snow, sekutu dan kekasihnya sebenarnya ialah anak kepada abangnya Rhaegar yang terkorban semasa pemberontakan Robert Baratheon. Hakikat itu akan menghancurkan motivasi dia dan membuat perjuangan dia kehilangan makna.

Jon pula ialah ‘accidental leader’. Dalam hidup dia tak pernah cari kuasa, tapi orang lain yang angkat dia jadi pemimpin.

Berbeza dengan Dany, Jon tak pernah lihat diri ada destini. Dari kecil dia rasa terpinggir dengan kedudukannya sebagai ‘bastard’. Dia ialah anak Rhaegar Targaryen dan Lyanna Stark, adik Ned Stark. Tapi Ned merahsiakan identiti Jon dan membesarkan Jon sebagai anak luar nikah sendiri.

Rasa diri tak diterima oleh masyarakat, Jon memilih untuk menyertai Night’s Watch menjaga sempadan utara. Anggota Night’s Watch ni kebanyakan terdiri daripada banduan. Mula-mula Jon pun rasa diri macam ‘outsider’, tapi lama-kelamaan, dia mencari tempat di kalangan manusia ‘social outcast’ ini, dan mula membina persahabatan dan reputasi.

Pemimpin yang efektif ialah mereka yang mempunyai supporter base yang kukuh. Kedua-dua Dany dan Jon memenuhi kriteria ini.

Jon ialah seorang strategis yang lemah, malah sentiasa menyusahkan rakan-rakan. Tapi itu tidak menghalang dia disayangi. Sebab Jon sentiasa berada di barisan paling hadapan bila bertempur, dan menjadi orang terakhir untuk lari, selepas memastikan rakan-rakan semua dan selamat. Sifat sedia berkorban dan mendahulukan orang lain dia ni membuat ramai selesa dengan kepimpinannya. Dari komander Night’s Watch, Jon kemudian ditabalkan sebagai ‘King in the North’.

Walaupu ada ciri-ciri pemimpin baik, tapi Jon tak pernah tamak kuasa. Dia bersedia untuk melepaskan kuasa dia asalkan matlamat lebih besar dia tercapai. Untuk mendapatkan sumber untuk melawan ancaman zombi di utara, Jon telah melutut kepada Dany (simbol mengakui ketuanan Targaryen ke atas North). Walaupun keputusan itu ditentang oleh sahabat-sahabat Jon sendiri, tapi dia tahu langkah itu adalah perlu demi maslahat umum.

Pemimpin macam ni rare, dalam sejarah pun banyak wujud di kalangan tokoh keagamaan sahaja, seperti Nabi Musa (Moses), Nabi Isa (Jesus) dan Rasulullah. Mereka bukan tokoh yang paling hebat dalam mengatur strategi dan berpolitik, tapi diangkat pemimpin atas akhlak dan moral.

George Washington juga antara contoh pemimpin seperti Jon. Washington tak minat dengan pangkat presiden US, lepas 2 penggal terus berundur. Dan itu menjadi precedent kepada semua presiden selepas itu untuk berundur secara automatik selepas 2 penggal. Prinsip hanya akan jadi ikutan apabila pemimpin sendiri menjadi tauladan.

Cersei ialah watak yang paling dibenci. Tapi kalau kita betul-betul memahami motif dia, sebenarnya apa yang dia buat adalah logik dan ‘necessary’. Semua perancangan jahat yang dia buat adalah untuk melindungi anak-anaknya Joffrey dan Tommen. Cersei sedar ‘power is power’, dalam dunia realpolitik, hanya dengan memiliki kuasa mutlak, baru orang tak berani buli dia.

Cuma kelemahan Cersei ialah sifat kuat dendam dia membuat dia ni tak ada kawan. Dia langsung tak mewarisi kebijaksanaan ayahnya Tywin dalam membina pakatan. Dalam realpolitik, pembentukan pakatan adalah kunci kepada kejayaan. Cersei hanya mewujudkan lebih ramai musuh, dan musuh-musuh ini semua berpaling ke kem Dany dan memperkuatkan dia.

Sebab itu Cersei terpaksa berpakat dengan Euron Greyjoy, raja Iron Islands dan menerima lamarannya, dan ini membuat Jaime, satu-satunya orang yang menyokong dia tanpa syarat, rasa terkhianat dan berpaling daripada dia.

Berdepan dengan ancaman Dany, Cersei jadi tiada cara lain selain mengguna rakyatnya sebagai ‘hostage’ di King’s Landing (ibu negara Westeros) untuk menghalang Dany melancarkan serangan dengan naga. Dalam episod seterusnya, kita akan tengok samada Dany akan teruskan dengan ‘destini’ dia dengan menghancurkan King’s Landing, atau ada strategi yang lebih bijak.

Jadi, kalau berbanding dengan pengajaran ‘leadership’ dalam kelas MBA yang abstrak, sejarah dan fantasi epik seperti GOT memberi leadership lesson yang lebih konkrit dan ‘colorful’. Nak jadi pemimpin seperti Dany, Jon atau Cersei? Bergantung kepada keadaan dan keperluan.

Tapi disebabkan penulis skrip GOT nak sangat buat plot twist, mungkin juga tiada seorang pun daripada 3 ni akan menduduki Iron Throne. Kita find out dalam episod esok pada 9 pagi.


Aiman Banna, Illuminati Dan Dajjal

Dengar cerita sekarang ada ramai orang kecam Ustaz Aiman Banna, sampai nak report beliau ke pihak berkuasa sebab main-main masa menjawab pertanyaan yang ada kaitan dengan Dajjal.

Aku bagi pandangan yang fair sikit lah:

Pertama, soalan yang orang tanya tu pun tak betul. Soalannya: “kenapa Illuminati ada satu mata?” Sepatutnya soalan yang betul ialah “kenapa Dajjal ada satu mata?” atau “adakah Illuminati itu Dajjal?”

Tapi disebabkan penceramah sini sana setiap kali sebut pasal Dajjal je, terus mengaitkan ia dengan Illuminati dan Freemason, maka orang ramai dah keliru. Nampak tak kesan dan mudaratnya?

Sebenarnya dia macam ini: kita orang Islam percaya ada Dajjal, orang Kristian pun percaya ada Anti-Christ, yang akan muncul pada akhir zaman (end times) untuk menyesatkan manusia.

Dalam hadis disebut Dajjal itu buta sebelah (bukan satu mata ye), dalam kitab Yahudi pun sebut buta sebelah, tapi dalam Bible tak disebut ciri fizikal Anti-Christ.

Apabila muncul gerakan Freemason dan Illuminati pada abad ke-18 di Eropah, ramai penulis Kristian melihat mereka sebagai penyebar ajaran sesat yang menjauhi orang ramai dari agama Kristian. Maka mulalah Freemason dan Illuminati dikaitkan dengan Anti-Christ.

Dan “kebetulan” pula, antara simbol Freemason ni ialah “Eye of Providence” yang menggambarkan “Tuhan” mereka dengan simbol satu mata. Tapi Illuminati tak sama dengan Freemason dan mereka tak pakai simbol satu mata.

Jadi apabila cerita Freemason dan Illuminati ini disebarkan ke Dunia Islam, terutamanya oleh tentera Nazi semasa Perang Dunia Kedua (Hitler bekerjasama dengan Mufti Jerusalem Amin al-Husaini untuk sama-sama lawan British), cendekiawan Islam mula mengaitkan Freemason dan Illuminati dengan Dajjal yang disebut dalam hadis.

Tapi masih, itu adalah tafsiran oleh para cendekiawan sendiri; ada khilaf, ada yang setuju, ada yang tak setuju dengan tafsiran tersebut. Aku cenderung kepada tak setuju dengan tafsiran Freemason = Dajjal, sebab ada banyak lompong dalam teori tersebut.

Kalaulah Freemason/Illuminati itu benar Dajjal, senang, kita hanya perlu mengenalpasti siapakah Freemason/Illuminati, pastu kita lawan. Selesai. Macam dalam cerita Kamen Rider, kita boleh kenalpasti satu musuh yang nyata bernama Gorgom, pastu kerja Kamen Rider cuma perlu pergi melawan diorang. Habis cerita, aman dunia.

Tapi dunia yang nyata adalah jauh lebih kompleks. Unpredictable. Kejap Brexit, kejap Trump. Chaotic. Kita tak tau siapa musuh, siapa kawan. Kita dah keliru tentang kebenaran (post-truth). Itu yang lebih bahaya. Itulah “fitnah” akhir zaman yang sebenarnya.

Tapi Aiman Banna pun patut dikecam sebab beliau mensia-siakan peluang untuk mendidik orang awam. Ini pun satu masalah akhir jaman umat kita: terlalu ramai “ustaz” yang bersifat selebriti dan penghibur; terlalu sedikit ustaz yang mencetus minda orang ramai untuk berfikir secara kritis tentang dunia kita, pada masa yang sama tidak terkeluar dari landasan ilmu agama turath.

Mujur aku bukan ustaz, bolehlah aku cerita dari sudut yang lebih empirikal dan positivis. Nak tahu lebih lanjut, belilah buku Mencabar Teori Konspirasi terbitan Patriots Publication (https://www.thepatriots.store/…/…/mencabar-teori-konspirasi/).

Btw, dah 2019 ni, debat pasal Freemason dan Illuminati ini sangatlah 1919. Zaman ini marilah kita cerita pasal pembangunan sistem politik antarabangsa alternatif kepada sistem yang didominasi oleh Western Powers, tak pun sistem ekonomi alternatif kepada sistem ribawi yang betul-betul boleh membebaskan kita daripada cengkaman “Dajjal”. Itu lagi mustahak, dan lebih aulawiyat.


Sejarah Penciptaan Kotak Kadbod

Ketika menelusuri
sejarah penciptaan kotak kadbod, tidak dapat tidak kita perlu mengimbau
sejarahnya yang dirintis sejak abad pertama atau ke-2 Sebelum Masehi lagi. Pada
waktu itu, Dinasti Han di Cina mula menghasilkan kertas dan pada masa-masa itu
jugalah dipercayai bahan-berasaskan kayu buat pertama kalinya digunakan untuk
tujuan pembungkusan di mana dalam keadaan ini, kulit-kulit kayu pokok mulberi
adalah bahan utama yang digunakan untuk membungkus makanan.

Menerusi kewujudan
laluan sutera dan hubungan perdagangan di antara kerajaan-kerajaan Eropah dan
Cina, barangan seperti kertas, kadbod dan bahkan teknologi percetakan tersebar
secara meluas. Walaupun kadbod dikatakan sampai di Eropah semenjak sebelum abad
ke-17M, ia disebutkan buat kali pertama dalam sebuah manual bertajuk Mechanick
Exercises karangan Theodore Low De Vinne dan Joseph Mixon.

Namun dalam
catatan tersebut, kegunaan kadbod dirincikan lebih cenderung sebagai lembaran
untuk ditulis, bukannya sebagai kotak penyimpanan. Antara penggunaan terawal
yang memasyhurkan kotak kadbod adalah apabila ia digunakan sebagai bahan untuk
memainkan sebuah permainan papan Jerman yang dikenali sebagai The Game of
Besieging sekitar tahun 1817M.

Pada sekitar masa
yang sama, atau lebih umum pada abad ke-19, bentuk awal yang mempelopori bentuk
kotak kadbod yang kita kenali pada hari ini pun muncul. Pada abad itu, kotak
kadbod mula digunakan oleh pelbagai syarikat untuk tujuan penyimpanan dan
pembungkusan bagi memudahkan ianya dieksport. Misalnya pada sekitar 1840an,
pengilang-pengilang sutera dari Jepun menghantar telur-telur rerama dengan
membungkusnya menggunakan kadbod untuk dihantar ke Eropah.

Ketika menelusuri
sumber-sumber yang memerihalkan sejarah penciptaan kotak kadbod, kebanyakannya
memulakan dengan dua orang Inggeris yang merupakan penjual topi iaitu Edward C.
Healey dan Edward E. Allen. Pada tahun 1856, mereka menjalankan bisnes menjual
topi. Untuk mendapatkan kualiti topi yang tinggi, mereka memerlukan suatu bahan
yang boleh bertindak sebagai bingkai yang berupaya mengekalkan bentuk topi dan
dalam masa yang sama, memberikan keselesaan kepada pemakai.

Maka pada tahun
yang sama, mereka pun mencipta kertas beralun (atau berlisu [corrugated
paper]) yang mampu memenuhi keperluan tersebut dan penciptaan tersebut
dipatenkan di England pada tahun sama. Di peringkat ini, penemuan kaedah
penciptaan kertas berlisu itu masih digunapakai bagi tujuan penghasilan topi
yang berkualiti.

Memasuki tahun
1871, Albert Jones dari New York mematenkan sebuah kaedah untuk menambah baik
ciri kertas yang digunakan untuk tujuan pembungkusan.

Namun, individu
yang dikreditkan secara global sebagai pencipta kotak kadbod yang kita kenali
kini adalah Robert Gair yang merupakan pemilik sebuah syarikat kertas di
Brooklyn. Segalanya bermula pada suatu hari di tahun 1879 apabila seorang
pekerjanya melakukan kesilapan semasa memotong dan melipat kertas yang sedang
diproses untuk menjadi beg yang memuatkan biji benih.

Melalui kejadian
tersebut, Gair menyedari suatu perkara yang ringkas tetapi tidak pernah
terlintas dalam fikiran mana-mana pengusaha kilang pemproses kertas sebelum
ini. Dengan sedikit penyelarasan pada mesin pemotong dan pelipat, kertas yang
diproses itu berupaya melakukan kedua-dua kefungsian tersebut dengan lebih
pantas. Dicatatkan menerusi kaedah yang ditemukan oleh Gair ini, kilangnya
mampu memotong dan melipat sekitar 750 kepingan kadbod dalam masa satu jam
sekaligus merintis kepada kerancakan industri pembungkusan.

Pada peringkat
awal, kotak-boleh-dilipat yang dikeluarkan oleh syarikat milik Gair ini
digunakan untuk membungkus barangan kecil seperti teh, tembakau, ubat gigi dan
barangan kosmetik. Antara klien terawal yang diterima oleh beliau adalah Great
Atlantic & Pacific Tea Company, Colgate, Ponds dan pengilang tembakau P.
Lorillard. Memasuki 1896, Gair meraih klien terbesarnya iaitu National Biscuit
Company atau Nabisco yang menempah sebanyak 2 juta kotak kadbod daripada Gair.
Pada dekad ini juga, pengeluar bijirin sarapan terkemuka Kellog’s memasyhurkan
penggunaan kadbod sebagai bahan pembungkus yang efisien.

Iklan
biskut keluarkan Nabisco dan potret Gair

Sejak itu,
pelbagai barangan dapat dibungkus dan dieksport dengan lebih selamat dan mudah.
Hal ini boleh dianggap sebagai pemicu kepada pertumbuhan perdagangan
antarabangsa di mana ia masih berterusan digunapakai sehingga ke hari ini dan
malah mungkin di masa-masa akan datang.

Baik sebagai kotak
piza, pembungkus bijirin sarapan, penyimpan barang, bahan utama untuk kerja
DIY, alas tidur, atau pelbagai lagi kegunaan lain, kotak kadbod sejak
zaman-berzaman memberikan kemudahan kepada kelangsungan kehidupan harian
manusia dan malah haiwan seperti kucing. Kefungsiannya yang pelbagai itu malah
diabadikan sebagai simbol imaginasi oleh kartun animasi Spongebob Squarepants.

Ibarat
apa yang digambarkan dalam episod ini, dengan kotak manusia dapat
mengimaginasikan pelbagai fungsi yang mungkin langsung tak pernah terfikir
orang lain

RUJUKAN

Jake Rossen. (5
Ogos 2019). Who Invented the Cardboard Box? Mental Floss.
http://mentalfloss.com/article/576853/who-invented-the-cardboard-box

Matt Blitz. (9
Februari 2015). The Invention of the Cardboard Box. Today I Found Out.
http://www.todayifoundout.com/index.php/2015/02/invention-cardboard-box/

Pack-Design. (19
Mac 2019). Who Knew? The Unique History of the Cardboard History.
https://www.pack-design.com/knew-unique-history-cardboard-box/


Komik Konspirasi Dari Jepun

Pernah tak masa kecik-kecik dulu kita pernah terfikir nak jadi superhero?

Tengok Ultraman nak jadi Ultraman. Tengok Dragon Ball nak jadi Goku. Tengok Power Rangers nak jadi Power Rangers.

Kemudian, ada satu masa kita lukis watak-watak superhero yang kita suka. Mungkin kita akan lukis watak kita jadi superhero melawan kejahatan.

Kemudian, kita tulis sebuah cerita mengenai diri kita melawan kejahatan itu. Imaginasi macam ini adalah perkara tipikal yang berlaku pada zaman kanak-kanak.

Dalam manga 20th Century Boys karangan Urasawa Naoki, impian kanak-kanak ini menjadi kenyataan. Ini bukan cerita fantasi.

Ini bukan kisah kanak-kanak yang berimaginasi ini tiba-tiba dilanggar meteor ataupun tiba-tiba alien bagi deme kuasa. Tak. Apa yang mereka imaginasi betul-betul berlaku sewaktu mereka telah dewasa.

Ada 9 orang kanak-kanak merangka sebuah cerita dalam sebuah buku lakaran (sketch-book). Mereka berimpian nak jadi hero untuk selamatkan dunia. Masa ini adalah zaman 70-an.

Mereka bayangkan, apabila berakhirnya abad ke-20, kejahatan cuba nak ambil alih dunia. Berlaku kematian akibat sebaran virus. Berlaku letupan di kota-kota besar. Berlaku pembunuhan ke atas orang-orang ternama, dan pelbagai lagi.

Menarik betul kejahatan yang budak-budak ini lakar adalah kejahatan yang realistik, bukannya kejahatan pasal rasaksa ataupun alien.

Apa yang mereka tulis dalam buku tersebut benar-benar berlaku sewaktu mereka dewasa. Budak-budak ini pun masa dah besar jadi orang-orang biasa saja. Kerja pun biasa-biasa saja.

Tapi sejak kematian salah seorang daripada mereka dan berlaku kejadian pelik seperti kehilangan dan kematian yang juga pelik, mereka mula terjebak dalam konspirasi ini.

Awalnya, mereka pun tak percaya buku cerita yang mereka tulis dan lukis bodoh-bodoh itu boleh menjadi sebuah buku ramalan. Mereka anggap itu semua permainan mereka semasa kecil.

Mereka syak, salah seorang daripada 9 orang itu telah merealitikan kisah-kisah yang mereka imaginasikan masa kecil dulu. Tapi mereka tak pasti siapa.

Menariknya, buku tersebut mereka namakan sebagai ‘The Book of Prophecies’. Jadi, mereka ini rasa bertanggungjawab untuk menghentikan kejahatan yang mereka sendiri tulis. Dan nak cari siapa dalam kalangan mereka yang merealitikan kisah-kisah tersebut.

Dan ya, mereka tak ada super-power ke apa. Mereka orang biasa-biasa. Bergerak ‘under-ground’. Mereka pun bukan ejen macam FBI ataupun CIA.

Ini yang menjadikan perkembangan wataknya tak klise macam cerita-cerita lain.

Ada beberapa perkara menarik yang manga ini boleh beritahu kita seperti pengaruh kultus ke atas manusia. Kultus in bukan benda main-main. Orang mudah terpengaruh.

Ada juga sembang pasal kekuatan elemen agama dalam menjadi ejen untuk merealisasikan kepercayaan nafsu dan kehendak peribadi.

Ada sembang pasal persahabatan dan pengkhiatan. Ada sembang pasal peletakan nilai. Ada sembang pasal harapan dan hubungan kekeluargaan.

Manga ini ada 265 chapters, aku baca tanpa henti selama 4 hari berturut-turut. Ini menunjukkan gaya penceritaan Naoki tidak gagal.

Aku boleh kata, sebenarnya komik dia adalah komik bertemakan konspirasi. Bergenre thriller dan misteri.

Gaya lukisan yang menghampiri realism. Plot cerita yang mantap. Penuh misteri dan tanda tanya. Kekuatan komik Naoki adalah kekuatan dalam membentuk ‘multi-layered’ yang mantap sehingga susah untuk menemui plot-hole dalam komiknya yang kompleks.

Multi-layered ini macam cerita dalam cerita. Maksudnya dia ada certia-sisi (side-story) yang menghubungkan cerita utama.

Watak-watak pun semuanya berkembang dengan baik. Kau cubalah mula baca, dan kau akan terus nak baca tanpa henti. Kebanyakan watak yang dia lukis berdasarkan orang yang sebenar dia dunia nyata.

Kebanyakan manga-manga Naoki bertemakan konspirasi. Itu yang menarik. Konspirasi yang dimaksudkan bukan macam konspirasi dunia kita yang taksub bukan-bukan.

Sebab watak-watak dalam ini tak taksub dengan konspirasi, cuma mereka terlibat dengan konspirasi besar yang masyarakat tak nampak sampaikan 8 orang ini diburu dan dilabel pengganas.

Aku rasa watak ‘Friend’ dalam manga ini ‘Dajjal’ versi Naoki. Say no more. Had to say it even I hate it.

Selain 20th Century Boys, ada lagi manga dia yang lain macam Billy Bat, Monster dan Master Keaton. Billy Bat pun gila menarik. Monster pun sama.


Pengkaji Jumpa Batu Bersurat Bani Umaiyyah Di Turki

Baru-baru ini, sekumpulan pakar arkeologi Turki menemui empat batu bersurat era Bani Umayyah di bekas kota pelabuhan Knidos di Caria, Turki. Ukiran inskripsi yang diukir pada blok batu marmar dan batu kapur ini dibuat dari 685 hingga 711 (dari era Marwan bin al-Hakam hinggalah al-Walid bin Abdul Malik).

Kerja-kerja ekskavasi ini dijalankan oleh Universiti Selcuk bagi pihak Kementerian Kebudayaan dan Pelancongan Turki, Persatuan Sejarah Turki dan Ketua Pengarah Muzium dan Warisan Kebudayaan Turki. Ekskavasi ini melibatkan 40 orang individu dari pelbagai latar belakang seperti arkeologi, geologi, sejarah, antropologi dan biologi. Ekskavasi diketuai Professor Ertekin Doksanalti dari Jabatan Arkeologi Universiti Selcuk.

Pelabuhan Knidos merupakan sebuah pelabuhan Yunani yang menjadi nadi perdagangan tamadun tersebut. Menjelang abad kelima SM, ia menjadi pusat politik dan kebudayaan Yunani yang terkenal.

Ini dibuktikan menerusi ukiran patung Aphrodite yang dihasilkan Praxiteles of Athens sekitar abad keempat SM. Ia merupakan ukiran Yunani pertama yang menonjolkan figura wanita tanpa seurat benang. Ia kemudiannya menjadi inspirasi kepada pengukir-pengukir era Rom untuk menghasilkan figura Aphrodite yang sama. Selain Aphrodite, sebuah sekolah perubatan juga pernah wujud di Knidos.

Kerja ekskavasi yang dijalankan Doksanalti dan pasukannya telah berjalan sejak 2016. Selain batu-batu bersurat Bani Umayyah, pasukan pengkaji turut menemui gudang-gudang lama, dok-dok kapal dan struktur pelabuhan lama. Ini sekaligus memperlihatkan kekayaan warisan sejarah di Knidos – menanti masa untuk dibongkar oleh pasukan pengkaji.

Menariknya, penemuan empat batu bersurat ini dibuat pada 1 Ramadan lalu. Menurut Doksanalti, berdasarkan pengamatan mereka, ukiran pada empat batu bersurat ini mengandungi nama kabilah-kabilah, komander-komander pasukan dan pemerintah-pemerintah yang terlibat dalam dua daripada tiga ekspedisi Bani Umayyah ke Constantinople. Tambah beliau lagi, ia akan menambah lebih banyak data tentang sejarah Islam di Anatolia termasuk semasa era Bani Umayyah.

Semasa era Bani Umayyah, terdapat tiga ekspedisi ketenteraan ke Constantinople yang digerakkan. Pertama, ekspedisi tahun 668-69 dan 674-78 yang digerakkan oleh pengasas kerajaan dan sahabat Nabi s.a.w, Muawiyah bin Abi Sufian r.a. Ini disusuli dengan ekspedisi kedua pada tahun 717-718 oleh Khalifah al-Walid bin Abdul Malik.

Dua ekspedisi awal yang turut disertai beberapa sahabat Nabi s.a.w termasuk Abu Ayub al-Ansari r.a berakhir dengan kegagalan. Tetapi bagi ekspedisi ketiga, ia membawa kepada penaklukan beberapa kawasan di Constantinople termasuk kawasan kejiranan Galata.

Bukti kawasan tersebut pernah diduduki Bani Umayyah selama tujuh tahun itu ialah kewujudan Masjid Arap. Sejarawan Turki Uthmaniyah mengaitkan masjid ini dengan kempen 717-718 yang diketuai oleh saudara tiri al-Walid, Maslamah bin Abdul Malik. Bagaimanapun, hakikatnya, masjid ini didirikan selepas hasil usaha kedutaan Arab (berkemungkinan Bani Abbasiyah) pada tahun 860.

Masjid Arap terus wujud semasa era Rom Timur dan terselamat daripada semua musibah termasuk penjarahan pihak Salibi pada abad ke-13. Masjid ini kemudiannya ditukar peranan sebagai gereja selama 200 tahun sebelum dikembalikan fungsi asalnya oleh Mehmed II susulan kejatuhan Constantinople pada 1453. Ia kemudiannya didedikasikan kepada warga Muslim Andalusia yang lari dari tanah air mereka semasa era Sultan Bayezid II.

RUJUKAN

Pandey, S. (2022, 6 April). Four Umayyad Inscriptions Unearthed in Turkey’s Ancient City of Knidos. Ancient-Origins.

Sumber gambar: DHA


Muhammad Ali: Seorang Legenda!

Apabila disebut fakta bahawa Cassius Marcellus Clay Jr. merupakan salah seorang peninju lagenda, pastinya ramai yang akan ternganga. Hal ini kerana, nama tersebut tidak semegah nama Islam Cassius, iaitu Muhammad Ali. Ali merupakan seorang gergasi dalam dunia t!nju, dan di luar sukan t!nju, Ali amat terkenal dengan sikapnya yang ramah namun tegas, lebih-lebih lagi dalam beberapa isu besar serta pengakhiran hidupnya yang boleh dikatakan amat tragis.

Cassius dilahirkan di Kentucky, Amerika Syarikat, pada 17 Januari 1942. Sewaktu kecil, Cassius pernah dibuli, dan basikalnya dicvri. Dia berhadapan dengan pencvri basikalnya di gelanggang t!nju, dan sejak dari hari itu, hatinya terpaut dengan sukan t!nju. Dia memulakan latihan dan membina kerjayanya sebagai peninju amatur, berlatih di gymnasium berhampiran rumahnya.

Kejayaan pertamanya hadir pada tahun 1954, sewaktu dia berumur 12 tahun. Pada waktu itu, Cassius bert4rung dengan Ronnie O’Keefe, seorang lagi peninju amatur, dan menang dengan keputusan split decision. Antara kejayaan Cassius adalah menjuarai enam kali Golden Glove peringkat Kentucky, dua kali Golden Glove di peringkat kebangsaan, dan yang paling besar, pemenang pingat emas sukan t!nju kategori Light Heavyweight pada tahun 1960 di Rom.

Ya, meskipun Cassius merupakan pemenang pingat Olimpik, namun keadaan pada zaman 60-an dan awal 70-an masih lagi tidak memihak kepada Cassius. Dilahirkan sebagai seorang lelaki berkulit hitam, masyarakat tidak memandang apa yang dia lakukan itu sebagai “membanggakan”. Sebaliknya, dalam buku autobiografi beliau pada tahun 1975, Ali menceritakan bahawa beliau pernah melempar pingat emas Olimpiknya ke sungai kerana berang dengan satu restoran yang tidak memberi layanan kepada orang kulit hitam.

Cassius memulakan kerjaya professional beliau pada tahun 1960, pada usianya baru 18 tahun. Pada awal kariernya, Cassius berjaya mengalahkan l4wan yang lebih professional dari dirinya sendiri. Antara perkara menarik berkenaan personaliti Cassius sewaktu baru memulakan kerjaya professionalnya adalah – dia amat suka membuat provokasi terhadap pihak l4wannya. Provokasinya bukan kaleng-kaleng. Provokasinya selalu berkenaan dengan bagaimana dia lebih laju daripada l4wannya, dan bagaimana dia lebih hebat berbanding l4wannya, dan perkara menarik mengenai Cassius adalah, dia berjaya menunjukkan segala perkataan yang dia keluarkan itu benar di atas gelanggang.

Cassius hanya mengambil masa 3 tahun sebelum dia menjadi pencabar utama kepada juara kategori Heavyweight ketika itu, Sonny Liston. Sewaktu sidang media sebelum pert4rungan antara Cassius dan Liston berlangsung, Cassius seperti biasa membuat provokasi terhadap Liston dengan mengatakan bahawa “ada orang akan m4ti malam ini”. Cassius juga turut memanggil Liston dengan gelaran beruang, gelaran gelanggang bagi Liston, “Big Bear”, seperti “dia busuk seperti beruang”, dan “selepas pert4rungan ini, aku akan hantar beruang itu ke zoo.”

Pert4rungan Cassius dengan Liston merupakan satu kejutan kepada dunia t!nju. Anggaran betting adalah 7-1, dan Cassius merupakan seorang underdog dalam perterungan tersebut. Liston memulakan pert4rungan dengan terburu-buru, mungkin kerana baginya, dia ingin menghancurkan semua kata-kata Cassius di luar gelanggang dengan penvmbuknya sendiri. Namun Cassius ternyata amat laju untuk Liston. Bahkan sehingga ke hari ini, Cassius/Muhammad Ali masih lagi dianggap sebagai peninju paling laju antara juara kategori heavyweight.

Pert4rungan antara Cassius dan Liston adalah amat menarik. Pada pusingan ketujuh, Liston tidak mampu untuk meneruskan pert4rungan, dan tidak menjawab sahutan pengadil ke tengah gelanggang, dan hasilnya, Cassius diisytiharkan pemenang pada malam itu, dan menjadi Juara T!nju Dunia kategori Heavyweight pada usia 22 tahun.

Dari Cassius Clay ke Muhammad Ali, dan Nation of Islam.

Menurut buku Black is Best: The Riddle of Cassius Clay, Ali pertama kali mendengar cerita berkenaan Islam dari pendakwah jalanan di Harlem. Dia kemudiannya menghadiri perjumpaan Nation of Islam, satu kumpulan keagamaan Islam yang wujud di Amerika pada waktu itu. Pada tahun 1962, Ali berjumpa dengan Malcolm X buat kali yang pertama, yang kemudiannya menjadi mentor dalam hidupnya. Meskipun Ali berminat untuk menyertai gerakan Nation of Islam, namun akibat kerjayanya, dia mengambil keputusan untuk tidak membuat apa-apa kenyataan rasmi berkenaan penglibatan dirinya dengan Nation of Islam.

Selepas kemenangang Muhammad Ali menentang Sonny Liston dan ditabalkan menjadi juara dunia, barulah Ali berterus terang dengan pihak media berkenaan dengan penglibatan beliau dengan kumpulan tersebut. Nation of Islam, pada dasarnya, merupakan kumpulan Muslim kulit hitam yang berusaha mel4wan penindasan golongan kulit putih. Meskipun ada nama “Islam” dalam kumpulan mereka, kumpulan ini, pada waktu tersebut, boleh dianggap sesat kerana mereka mengambil ketua mereka, Elijah Muhammad sebagai seorang rasul.

Setelah berterus terang dengan pihak media berkenaan dengan penglibatannya dengan kumpulan Nation of Islam, Cassius Clay bertindak menukar namanya menjadi Muhammad Ali. Ali menganggap nama Cassius itu sebagai nama hamba kulit hitam, dan dia ingin memerdekakan dirinya dari nama tersebut. Nama itu juga adalah nama yang diberi oleh Elijah, ketua mereka pada waktu itu, kepada Ali.

Berita pertukaran nama dan agama Muhammad Ali tidak diterima dengan baik. Akhbar tempat lahirnya sendiri masih menggunakan nama Cassius untuk beberapa tahun selepas berita pertukaran agama Ali tersebar. Di gelanggang t!nju sendiri, l4wannya tidak mahu menggunakan nama barunya, Muhammad Ali, kerana mereka jijik dengan nama tersebut dan masih menggunakan nama Cassius untuk memanggil Ali. Ali membuktikan bahawa nama barunya itu perlu dipahat di ingatan pihak l4wannya dengan satu cara – membelasah l4wannya yang tidak menunjukkan rasa hormat terhadap dirinya.

Dalam salah satu bukunya, Muhammad Ali pernah mengatakan bahawa salah satu kesalahan paling besar dalam hidupnya terjadi apabila dia membuang Malcolm X daripada hidupnya. Malcolm X dan Muhammad Ali sama-sama berada dalam organisasi Nation of Islam, namun pada satu tahap, Malcolm X tersedar bahawa apa yang dibawa oleh Nation of Islam bukanlah perjuangan Islam sebenar, kerana mereka menganggap orang kulit putih sebagai musuh utama mereka, sedangkan orang Islam sebenar sepatutnya menghorm4ti orang lain, meskipun berbeza warna kulit.

Sejak Malcolm X menarik diri dari Nation of Islam, hubungan Malcolm X dan Muhammad Ali terputus. Ali mendapat keluarga baru dalam Nation of Islam, manakala Malcolm X meneruskan perjuangannya mencapai kemakmuran bersama sendirian. Kesedihan menimpa Ali apabila Malcolm X dibvnuh oleh ahli Nation of Islam sendiri, sewaktu Malcolm X sedang berucap di satu perhimpunan di New York.

Pada akhir hayatnya, Ali menukar kepercayaannya kepada aliran Sunni dan fokus kepada mempelajari ajaran Sufi.

Muhammad Ali dan P3rang Vietnam.

P3rang Vietnam terjadi akibat konflik antara Perancis dan Jepun sewaktu P3rang Dunia ke 2. Akibat daripada ketidakstabilan politik di Vietnam, warga lelaki Amerika Syarikat telah dipaksa untuk terlibat sama dalam p3rang tersebut dengan cara cabutan loteri. Pilihannya adalah dua – bantu Amerika untuk berp3rang, atau dipenjara. Muhammad Ali merupakan salah seorang yang dipanggil untuk membantu p3rang tersebut.

Dan Ali menolak.

Menurut Ali, p3rang bukanlah salah satu ajaran al-Quran, dan dia tidak ingin terlibat dengan p3rang tersebut, kalau bukan untuk Allah dan rasulnya sahaja. Tambahan lagi, menurut Ali, perkara yang perlu dip3rangi Amerika sebenarnya adalah ideologi rasis – “di Vietnam tiada pun orang yang memanggil aku ‘Nigga’, kenapa aku perlu berp3rang dengan mereka?” – kata Muhammad Ali dalam satu temuramah.

Akibat dari penolakan Ali terhadap draft tersebut, Muhammad Ali dilucutkan dari takhta Juara Dunianya, dan dia ditahan oleh pihak berkuasa. Lesen t!njunya juga turut dilucutkan selama tiga tahun. Muhammad Ali dijatuhkan hukuman pada tahun 1967 kerana enggan berkhidmat untuk negara, dan dia membuat rayuan yang akhirnya disemak pada tahu 1971. Sepanjang 3 tahun Ali menunggu rayuan, dia bebas untuk berada di kelompok masyarakat dengan pengawasan ketat pihak berkuasa.

Zaman itu juga, terdapat percanggahan pendapat dalam kalangan masyarakat. Muhammad Ali mendapat sokongan sebahagian besar masyarakat Amerika kerana mereka berpandangan bahawa Amerika seharusnya fokus terhadap kebajikan di negara sendiri terlebih dahulu, lebih-lebih lagi dengan kebangkitan aktivis hak asasi manusia pada zaman itu yang memperjuangkan hak orang kulit hitam, serta hak kebebasan manusia lain untuk membuat pilihan ingin menyertai p3rang atau tidak.

Sewaktu 3 tahun dalam pembuangan, Ali tidak dibenarkan bekerja dan dia juga tidak dibenarkan untuk keluar dari Amerika. Seumur hidupnya telah diserahkan kepada t!nju, dan lesennya kini ditarik. Pada waktu tersebut, Ali mengakui bahawa dia berasa amat tertekan kerana dia tidak dapat mencari pendapatan, sehinggakan dia terpaksa membuat penampilan di bot di kawasan tempat kelahirannya, Kentucky, semata untuk mencari wang.

Akhirnya tuah berpihak kepada Ali apabila dia mula dipanggil memberi ceramah berkenaan anti-p3rang di universiti dan kolej di Amerika, membolehkan dia untuk mencari sumber pendapatan bagi menyara anak dan isterinya.

Selepas rayuan dibuat pada tahun 1971, Muhammad Ali didapati tidak bersalah atas tuduhan yang dikenakan kepada dirinya pada awalnya. Muhammad Ali kini dilihat sebagai ikon kepada anti-pep3rangan dunia, dengan meletakkan kariernya sendiri semata-mata untuk mel4wan pep3rangan.

Hidup Setelah P3rang: Perseteruan Ulung.

Setelah dibebaskan dari segala tuduhan berkenaan lari dari p3rang, Muhammad Ali kemudian menghidupkan semula lesen t!njunya, dengan harapan untuk mengambil kembali takhta Juara Heavyweight yang dilucutkan tanpa relanya. Juara Dunia ketika itu, Joe Frazier, maklum dengan keengganan Ali untuk terlibat dengan p3rang di Vietnam dan memanggil Ali pengecut.

Pert4rungan antara Muhammad Ali dengan Joe Frazier diberi nama “F!ght of the Century”, kerana kedua-dua jaguh dunia ini belum pernah kalah dalam mempertahankan kejuaraan dunia mereka. Muhammad Ali, juara dunia yang dilupakan, menentang Joe Frazier, juara dunia pada waktu itu.

Pert4rungan mereka juga menjadi kontroversi akibat impak P3rang Vietnam. Penonton melihat pert4rungan Ali dan Frazier ini sebagai satu bentuk p3rang ideologi – di sudut Ali, idea bahawa menarik diri dari p3rang itu adalah satu bentuk kebaikan, dan dari sudut Frazier, menganggap mereka yang melarikan diri dari p3rang itu satu bentuk “kepenakutan” – kau tak layak berada di atas gelanggang kalau kau tak mampu bert4rung untuk negara kau sendiri.

Akibat pertembungan ideologi ini dua ikon besar ini, pert4rungan Ali dan Frazier merupakan pert4rungan paling besar pada tahun itu. Ali dan Frazier, menang atau kalah, kedua-duanya bakal membawa pulang USD 2.5 juta. Boleh dikatakan seluruh negara Amerika Syarikat berminat untuk menyaksikan pert4rungan Ali menentang Frazier, dan jualan tiket di Madison Garden sold out dengan jumlah pengunjung seramai 20,455 orang dan siaran television ketika itu menjana USD 45 juta.

Pert4rungan Ali menentang Frazier merupakan pert4rungan yang amat menarik, namun mampu dilihat Ali yang ada pada ketika itu adalah Ali yang sudah 3 tahun tidak berada di dalam gelanggang. Meskipun Berjaya melahirkan perl4wanan yang menarik, dengan mereka berdua bert!nju sehingga ke pusingan terakhir (pusingan 15), kemenangan berpihak kepada Frazier kerana Frazier lebih mendominasi hamper kesemua pusingan.

Dalam satu buku biografi Ali tertulis (berkenaan perl4wanan ini):

Both men left the ring changed men that night. For Frazier, his greatness was gone, that unquantifiable combination of youth, ability and desire. For Ali, the public hatred he had so carefully nursed to his advantage came to a head and burst that night and has never been the same. To his supporters he became a cultural hero. His detractors finally gave him grudging respect. At least they had seen him beaten and seen that smug look wiped off his face.

Selepas kekalahan menentang Joe Frazier, Ali bert4rung beberapa menentang beberapa lagi peninju lain sebagai jalan untuk kembali menentang Frazier. Namun begitu, Frazier telah terlebih dahulu kalah menentang George Foreman, sekaligus takhta Juara Dunia telahpun bertukar tangan. Ali kemudian bert4rung dengan Joe Frazier untuk merebut tempat mel4wan juara baru, Georger Foreman. Ali menang pert4rungan kedua ini, dan dia bakal diberi peluang sekali lagi untuk mengambil semula kejuaraan dunianya.

Muhammad Ali kini terpaksa berhadapan dengan George Foreman, salah seorang penvmbuk terkuat division heavyweight pada zaman itu. Pert4rungan Ali dan Foreman ini dipanggil sebagai “Rumble in Jungle”.

Pert4rungan Ali menentang Foreman juga mengeluarkan satu sisi unik dari Ali. Sewaktu bert4rung, peninju selalunya akan mengelakkan diri dari dihimpat ke arah  tali, untuk mengelakkan diri mereka tidak mempunyai ruang untuk melarikan diri.

Namun bagi Ali, Ali tidak kisah berada di bahagian tali, dan taktik ini kini dipanggil sebagai “Rope-a-dop”, satu umpanan membawa pihak lain menyerang di bahagian tali manakala peninju berusaha untuk mengelak dari tvmbukan l4wan, dengan harapan pihak l4wan akan kehilangan tenaga dan kemudian melakukan serangan balas.  Ali berjaya menang dengan cara ini, dan membawa pulang takhta kejuaraan dunia semula. Selepas pert4rungan tersebut, Ali dan Foreman menjadi kawan baik.

Selepas pert4rungan menentang Foreman, Ali kemudian bert4rung semula dengan Joe Frazier untuk kali ketiga, dan pert4rungan ini dimenangi oleh Ali, apabila jurulatih Frazier tidak membenarkan dia meneruskan pert4rungan di pusingan ke-15. Ali terus menjadi juara untuk beberapa tahun selepas itu, sebelum mengambil keputusan untuk bersara pada tahun 1979. Keputusan bersara itu kemudiannya terpaksa ditunda kerana Ali kekurangan duit, dan dia melihat peluang untuk mencabar Larry Holmes untuk kejuaraan tali pinggang WBC.

Pert4rungan antara Holmes dan Ali ini merupakan salah satu pert4rungan paling tragis dalam hidup Ali, kerana pada waktu itu, dia mula melemah akibat penyakit tyroid yang dia hadapi, tambahan pula dengan Ali yang pada waktu ini baru mendapat tanda-tanda penyakit misteri – kesukaran bercakap dan tangannya menggeletar.

Pert4rungan Ali terpaksa dihentikan oleh pengadil pada pusingan ke 11, kerana Ali tidak mampu untuk bertahan, dan hadirin yang menyaksikan pert4rungan itu sendiri tidak mampu terus menonton Ali diseksa. Sylvester Stallone yang berada di luar gelanggang ketika itu mengatakan bahawa melihat perl4wanan itu seumpama melihat orang hidup yang sedang dibedah. Amat menyedihkan.

Parkinson dan hari-hari akhir.

Masyarakat sedar akan perubahan yang terjadi kepada Ali. Orang yang pada usia mudanya banyak berceloteh dan bercakap, mula kehilangan kemampuan untuk bertutur. Meskipun begitu, hanya pada tahun 1984, 5 tahun selepas pert4rungan Ali dan Larry Holmes, barulah Muhammad Ali didiagnos menghidap penyakit Parkinson. Doktor dan pakar membuat hipotesis bahawa penyakit Ali ini terjadi akibat karier t!njunya – terlampau banyak menerima tvmbukan, lebih-lebih lagi dari pert4rungan ekstravaganzanya bersama Frazier dan Foreman.

Parkinson menyerang minda manusia. Ya, sepanjang hidupnya, Ali merupakan seorang pejuang. Namun bert4rung dengan Parkinson, itu adalah pert4rungan yang dia tidak mampu menang. Amat menyedihkan sewaktu melihat idola t!nju kegemaran Amerika ini ditemuramah di dalam television, dengan tuturkatanya yang sukar ditafsir oleh orang lain, Ali kelihatan amat redha dengan apa yang terjadi ke atas dirinya. “Ini semua ujian tuhan ke atas diri saya. Saya sudah bersedia untuk m4ti, dan berfikir mengenainya sepanjang solat saya.”

Meskipun kesihatan Ali tidak mengizinkan, beliau masih membuat penampilan di khalayak ramai, dengan yang paling diingati pastinya sewaktu perasmian Sukan Olimpik pada tahun 1996, yang bertempat di Amerika. Ramai yang berada di dalam stadium, tersentuh hati mereka melihat Muhammad Ali menyalakan obor Olimpik, lebih-lebih lagi dengan keadaan kesihatan bekas juara t!nju pada waktu itu.

Pada tahun 2002, Muhammad Ali dilantik sebagai duta keamanan Pertubuhan Bangsa-Bangsa Bersatu. Dia menjadi tetamu kehormat UN di Kabul selama tiga hari. Ali juga muncul pada sukan Olimpik 2012, menjadi pemegang bendera bersama isterinya, kerana pada waktu itu, Ali telah hilang keupayaan untuk berjalan.

Pada 2016, sewaktu usianya 74 tahun, Muhammad Ali mengh3mbuskan n4fasnya yang terakhir di Arizona akibat masalah pernafasan. Keh!langan Muhammad Ali ditangisi seantero dunia, kawan dan lawannya seperti Larry Holmes dan George Foreman turut sama hadir sewaktu j3nazah Muhammad Ali disemadikan.

RUJUKAN:

“Muhammad Ali exhibited slowed, slurred speech well before Parkinson’s diagnosis, study finds.” William Weinbaum, ESPN (2017). https://www.espn.com/boxing/story/_/id/20420022/muhammad-ali-speech-study-reveals-early-indications-parkinson-disease

“His longest round: Muhammad Ali’s f!ght with Parkinson’s disease.” Patrick Sawer, The Telegraph (2016). https://www.telegraph.co.uk/news/2016/06/04/his-longest-round-muhammad-alis-f!ght-with-parkinsons-disease/

“Muhammad Ali.” United States Olympic & Paralympic Digital Museum https://usopm.org/muhammad-ali/

“Exclusive: The Real Reason Muhammad Ali Converted to Islam.” Sean Gregory, TIME (2017). https://time.com/4798179/muhammad-ali-islam-conversion/

“Muhammad Ali: all of his 61 f1ghts as a professional.” Rob Smyth, The Guardian (2016). https://www.theguardian.com/sport/2016/jun/05/muhammad-ali-every-f!ght-professional-61-

“F!ght by f!ght: Muhammad Ali’s legendary career.” Bob Velin, USA Today (2016). https://www.usatoday.com/story/sports/2016/06/04/muhammad-ali-f!ght-by-f!ght-career/85341622/

“‘Shoot them for what?’ How Muhammad Ali won his greatest f!ght.” DeNeen L. Brown, The Washington Post (2018). https://www.washingtonpost.com/news/retropolis/wp/2018/06/15/shoot-them-for-what-how-muhammad-ali-won-his-greatest-f!ght/


Bagaimana Air Boleh Wujud Di Muka Bumi?

Saintis tidak jemu mencari air di tempat-tempat penting seperti Bulan, Marikh dan Selangor. Tujuan mereka sebenarnya mudah. Air ialah asas untuk kehidupan. Tumbuh-tumbuhan takkan boleh hidup tanpa air.

Haiwan tidak boleh hidup tanpa tumbuh-tumbuhan. Manusia tidak boleh hidup tanpa air, haiwan dan tumbuh-tumbuhan. Jadi semua perkara dalam kehidupan berbalik pada air.

Tanpa air, Bumi ini akan gersang dan akhirnya tidak sesuai untuk didiami.

Terfikir tidak – macam mana Bumi boleh ada air? 71 peratus daripada permukaan Bumi dilitupi air. Jangankan permukaan: saintis pernah menemui sebuah laut air tawar dibawah Lautan Atlantik (Geggel, 2019).

Lautan (ocean) yang masin pun boleh menyimpan laut air tawar (freshwater sea). Bagaimana air datang ke Bumi?

Al-Qur’an tidak menjelaskan proses kedatangan air secara terperinci. Sebaliknya kalam suci ini menyentuh secara kasar, bahawa air dibawa ke Bumi daripada langit (ruangan angkasa).

Ini bermakna batu-batu angkasa menghujani Bumi suatu masa dahulu. Agak menarik untuk difikirkan, kerana Bulan pun dihujani batu angkasa. Tetapi Bulan tidak kelihatan seperti Bumi langsung.

Asal-Usul Air Di Bumi

Topik air ini sangat rumit hingga dikaji tiga bidang sains, yakni astrobiologi, astronomi dan planetologi. Kedudukan Bumi sangat strategik di ruangan angkasa.

Tidak terlalu jauh dengan Matahari (air akan beku).

Tidak terlalu rapat dengan Matahari (air akan hilang).

Pemahaman ini walau bagaimanapun tidak menjelaskan asal-usul air sendiri. Sebab itu para saintis tanpa henti berdebat tentangnya.

Seorang pakar astronomi bernama Sean Raymond mempunyai teori agak menarik. Beliau menciptakan model sistem suria berbilion-bilion tahun dahulu, ketika Bumi masih lagi sebuah janin planet.

Model ini mudah kata memberi gambaran tentang kedudukan semua planet (sekalipun dalam bentuk janin) di Sistem Suria ini.

Sekadar pengetahuan, planet-planet ini terjadi kerana kepulan gas susulan kejadian Matahari. Mudah kata, Matahari melahirkan semua planet.

Matahari mempengaruhi suhu di sekeliling sistem suria. Ini bermakna hidrogen yang berada terlalu jauh daripada Matahari telah menjadi ais.

Hidrogen pula ialah asas kejadian air.

Ais hidrogen dipengaruhi sesuatu yang menyebabkan mereka bergerak daripada ceruk jauh ke Bumi. Dan pengaruh itu menurut Raymond ialah graviti.

Pertama sekali, Matahari mempunyai daya graviti yang kuat. Tetapi bintang ini tidak cukup kuat untuk menarik semuanya sekali jalan. Ada sesuatu di ceruk jauh yang menyebabkan ais ini bergerak ke arah Matahari.

Dan “sesuatu” itu ialah pengaruh dimainkan gergasi-gergasi gas selepas Marikh. Kerana Musytari, Zuhal dan Neptun mempunyai graviti yang kuat.

Antara 4.1 bilion tahun hingga 3.8 bilion tahun dahulu, berlakulah suatu proses digelar Late Heavy B0mb4rdment (senang faham, Hujan Batu Besar).

Proses LHB ini menghamburkan sebilangan asteroid dengan begitu banyak. Dan batu-batu ini mengh3nt4m planet-planet seperti Utarid, Zuhrah, Bumi dan Marikh (Mann, 2018).

Misi pendaratan Bulan antara tahun 1969 hingga 1972 berjaya membawa balik sampel yang membuktikan peristiwa LHB.

Apabila ais hidrogen ditolak ke arah Matahari, janin Bumi pula menggabungkannya dengan oksigen.

Maka terjadilah air, berdasarkan teori saintifik dibentangkan Raymond (Redd, 2018).

Dapatan Raymond sebenarnya menarik. Kerana al-Qur’an menceritakan suatu perkara seakan-akan sama:

“Tidakkah engkau melihat bahawasanya Allah mengarahkan awan bergerak perlahan-lahan, kemudian Dia mengumpulkan kelompok-kelompoknya, kemudian Dia menjadikannya tebal berlapis-lapis? Selepas itu engkau melihat hujan turun dari celah-celahnya. Dan Allah pula menurunkan hujan batu dari langit, dari gunung-ganang (awan) yang ada padanya; lalu Ia menimpakan hujan batu itu kepada sesiapa yang dikehendakiNya, dan menjauhkannya dari sesiapa yang dikehendakiNya. Sinaran kilat yang terpancar dari awan yang demikian keadaannya, hampir-hampir menyambar dan menghilangkan pandangan.” – Qur’an 24:43.

Cuma persoalan harus ditanya di sini: bagaimana Bumi boleh ada air? Al-Qur’an menyatakan bahawa air dibawa ke Bumi daripada langit (daripada angkasa). Secara saintifik, ini bermakna batu-batu angkasa menghujani Bumi suatu masa dahulu.

RUJUKAN:

Geggel, L. (2019, Jun 24). A massive freshwater sea is buried beneath the Atlantic Ocean. Live Science.

Mann, A. (2018, Januari 24). (ditapiskan) holes in the tale of Earth’s troubled youth. Nature. 553 (7689): 393-395.

Redd, N.T. (2018, Jun 20). How Jupiter may have gifted early earth with water. Smithsonian Magazine.


Tenggelamnya Kapal Flor De La Mar

Flor de la Mar atau Flor do Mar (Bunga Lautan) merupakan sebuah kapal jenis karak seberat 400 tan milik Portugal dan berpetualangan di samudera luas pada awal 1500an. Kapal ini mengangkut rampasan p3rang yang banyak semasa karam di pantai Sumatera, mungkin di penghujung utara Selat Melaka, ketika sedang dalam perjalanan pulang ke Portugal.

Sejak sekian lama, cubaan demi cubaan dilakukan untuk mencari bangkai kapal dan harta kekayaan yang karam itu, namun tiada yang membuahkan hasil. Apapun, ada juga pihak yang mendakwa telah menemukannya walau  tanpa mengemukakan sebarang bukti yang kukuh. Justeru sehingga kini, kapal Flor de la Mar dan segala khazanah yang diangkutnya masih dianggap hilang di dasar lautan.

FLOR DE LA MAR SEBELUM PEN4KLUKAN MELAKA

Menurut rekod sejarah, Flor de la Mar dibina di Lisbon pada tahun 1502. Kapal ini merupakan salah sebuah kapal jenis karak yang paling besar dan paling indah rekaannya pada waktu itu.

Pada tahun sama itu juga, Flor de la Mar melakukan perlayaran pertamanya ke India di bawah kepimpinan Estevao da Gama dan pulang ke Portugal dengan membawa rempah-ratus India pada tahun berikutnya.

Dua tahun kemudian, iaitu pada 1505, Flor de la Mar sekali lagi berlayar ke India, kali ini di bawah pimpinan Joao da Nova. Dalam perjalanan pulang pada tahun berikutnya, kapal itu terpaksa berlabuh di Mozambique selama hampir setahun untuk menjalani pembaikpulihan.

MENYERTAI PENJ4JAHAN NEGARA-NEGARA TIMUR

Tidak hanya digunakan sebagai kapal dagang, Flor de la Mar juga terlibat dalam pertempuran laut. Pada tahun 1507, ia menyertai pen4klukan Ormuz dan tahun berikutnya pula hadir dalam pertempuran Diu. Begitu juga dengan pen4klukan Goa pada tahun 1510.

Setahun kemudian, Portugis menumpukan sepenuh perhatian kepada Kesultanan Melaka yang mana ibu kotanya, Melaka, merupakan salah sebuah kota paling kaya di dunia pada masa itu. Berangkat dari Goa, kapal-kapal p3rang Portugis yang salah sebuahnya adalah Flor de la Mar, berlayar menuju Melaka dengan diketuai oleh Afonso de Albuquerque.

Kota Melaka berjaya dikuasai dan banyak penjarahan dilakukan. Segala rampasan p3rang kemudian dimuatkan ke dalam Flor de la Mar memandangkan ia mempunyai ruangan yang besar. Namun, kondisi Flor de la Mar ketika itu bukanlah pada tahap terbaik lebih-lebih lagi apabila sebelum ini ia pernah mengalami beberapa kerosakan.

KARAMNYA FLOR DE LA MAR

Selain perbendaharaan Melaka yang dirampas, Flor de la Mar juga membawa pemberian ufti dari Raja Siam untuk Raja Manuel I di Lisbon, di samping harta peribadi milik Albuquerque. Secara ringkas, bolehlah dianggap khazanah yang dibawa oleh Flor de la Mar ketika itu adalah antara yang terbesar pernah didapatkan oleh Portugal. Cuma tuah enggan mengizinkan harta kekayaan itu sampai ke Lisbon. Pada bulan November 1511, Flor de la Mar memulakan keberangkatan pulang dan kira-kira sebulan kemudian, ia karam dan tenggelam ke dasar lautan.

Menurut catatan oleh penulis sezaman, kapal itu dibadai ribut semasa berlayar di pantai Sumatera. Anak-anak kapalnya sempat membawa kapal menghampiri pantai, namun tidak berhasil mengelakkannya dari karam di lautan. Bersama badan kapal, segala khazanah yang diangkutnya habis disapu gelora laut. Ada juga laporan yang mendakwa sebahagian daripada harta tersebut sempat dikutip oleh anak-anak kapal yang terselamat.

KHAZANAH MELAKA YANG HILANG

Walau apapun jua kebenarannya, cubaan demi cubaan telah pun digerakkan demi mencari bangkai kapal Flor de la Mar. Sebahagian pihak, seperti seorang pemburu harta karun bernama Bob Marx (1992), mendakwa kononnya bangkai kapal itu berjaya ditemui, namun tiada yang mengedepankan bukti untuk menyokong dakwaan tersebut.

Berikutan keadaan laut di kawasan itu yang bergelora dengan kuat dan berlumpur pula bahagian dasarnya sehingga menyukarkan kerja-kerja penyelaman, maka ramai yang berpendapat kapal itu masih belum ditemui.

Namun, ramai juga yang beranggapan harta-harta yang diangkut oleh Flor de la Mar telah pun diambil oleh anak-anak kapal yang terselamat atau masyarakat tempatan yang hidup pada masa itu, memandangkan ia dicatatkan karam di pantai dan bukannya di tengah-tengah laut. Apapun, dakwaan ini juga hanya sebuah andaian semata-mata.

TERJEMAHAN:

Wu Mingren. (5 Julai 2016). The Lost Treasure of Flor de la Mar, Flower of the Sea. Ancient Origins. https://www.ancient-origins.net/history/lost-treasure-flor-de-la-mar-flower-sea-006236


Bagaimana Revolusi Meiji Menjadikan Jepun Bangsa Maju?

Sebelum zaman Maharaja Meiji, bangsa Jepun boleh dikatakan berpecah belah tanpa sebuah institusi politik yang tunggal. Sesama sendiri, mereka nampak maju kerana saling menandingi antara satu sama lain. Mereka mula sedar diri selepas kedatangan Amerika Syarikat pada tahun 1853.

Begitu besar kapal-kapal perang Laksamana Hilir Matthew Perry dengan teknologi yang ibaratkan senapang dengan lembing kalau dibandingkan dengan Jepun. Datangnya Perry adalah untuk menjalinkan sebuah perjanjian perdagangan dengan Jepun (Hunt, et al., 2009).

Sudah pasti Amerika Syarikat datang dengan “show of force”. Tetapi bagi Jepun, mereka tidak suka jadi ayam dalam gelanggang sendiri. Mentaliti kebangsaan terus berubah dengan keinginan ilmu teknologi sampai China mula rasa kurang senang dan terancam (Kissinger, 2011).

Lapan bulan sebelum Perry mendarat, Jepun menimang seorang putera bernama Mutsuhito yang membesar pada ketika negara mula bersatu padu demi cinta pada teknologi.

Ranapnya Sistem Kebangsawanan

Putera Mahkota Mutsuhito mewarisi takhta ayahandanya pada 3 Februari 1867 ketika berusia 15 tahun. Pada awal pemerintahannya, Mutsuhito menghadapi perpecahan fizikal dan ideologikal yang memisahkan pucuk kepimpinan.

Pemisahan ini berlaku kerana terlalu banyak kem kebangsawanan, seperti daimyo, shishi dan shogun.

Masing-masing mahu mengubah Jepun ikut fikrah sendiri… tanpa penglibatan maharaja secara aktif (Keene, 2002). Jadi bagi mereka, Jepun kena ikut haluan monarki berperlembagaan.

Apa yang berlaku kemudian memang menarik. Maharaja Mutsuhito seolah-olah membiarkan saja kem-kem bangsawan berantakan. Ibaratkan bangsawan bergaduh sesama sendiri; maharaja tepuk tangan.

Perpecahan kalangan bangsawan berkemuncak sampai kerajaan Jepun digulingkan. Tanpa sebuah kerajaan yang sah, wakil-wakil asing masuk dan dibawa terus untuk menghadap Sang Maharaja.

Mudah kata, tangan-tangan feudalis itu sendiri yang menghancurkan pentas feudalisme.

Pertelingkahan mereka ibaratkan menghadiahkan kuasa mutlak pada Maharaja Mutsuhito… yang kemudian menubuhkan kerajaan rasmi.

Bermulanya Zaman Meiji

Dalam bahasa Jepun, perkataan “meiji” bermaksud “kepimpinan yang cerah (dari segi masa depan)”. Peralihan ke sistem monarki mutlak menggilap imej Mutsuhito sebagai penjamin masa depan negara.

Tanpa perpecahan angkara bangsawan, Jepun boleh meneruskan segala usaha pemodenan setelah tertunduk malu melihat kemajuan kapal perang Amerika Syarikat.

Pertama sekali, Jepun sangat risau ditakluk kuasa asing satu hari nanti. Jadi mereka tidak mahu bersengketa (ketika masih lemah). Untuk pengetahuan semua, Jepun mengamalkan “sistem pertapa” (hermit system).

Selama 250 tahun, warga asing diharamkan masuk dalam negara (sebab itulah Perry datang untuk membuat perjanjian perdagangan).

Warga tempatan diharamkan keluar. Sesiapa yang melanggar syarat pertapa akan dibunuh. Sistem ini dihapuskan Mutsuhito yang ingin menjahit benang pemodenan bersama sulaman tradisional.

Apabila negara dibuka, macam-macam ilmu baru masuk melimpah tetapi masih dipagar etika bangsa. Sistem feudalisme dihapuskan… tetapi Mutsuhito memerintah dengan menggunakan sistem oligarki (mirip shogun juga). Unit-unit shogun, daimyo dan shishi diserap masuk dalam oligarki ini.

Baru tetapi tradisional senang cakap, yang mana maharaja mengatur langkah disahut pembesar dan menteri.

Teknologi masuk melimpah dalam perindustrian negara, memodenkan semua unit utama Jepun. Untuk menguatkan angkatan ketenteraan, Mutsuhito menggunakan teknik samurai.

Dulu hanya kalangan samurai saja perlu dikerah berlatih selama empat hingga tujuh tahun. Tetapi sekarang semua anak muda – daimyo, samurai, shogun, marhaen – kena berlatih dengan modul sama.

Semua orang menjadi samurai, ibaratkan. Ada puak samurai mengamuk menentang cara baru ini. Tetapi “Tentera Diraja Jepun” yang baru diasaskan dengan cepat memusnahkan kaum pemberontak ini.

Melihat apa yang berlaku, kalangan samurai pula tertunduk dan sedar zaman mereka sudah habis. Kerana Jepun sekarang masuk fasa baru iaitu “Kayakan negara, Kuatkan Tentera”.

Slogan ini menjadi punca di sebalik kebangkitan Jepun sampai selamba menewaskan China dalam Perang 1894-1895 dan Rusia dalam Perang 1904-1905.

Maharaja Mutsuhito mangkat pada tahun 1912 dan selamanya (posthumously) digelar “Mikado Meiji”. Kerana baginda, negara mematikan Jepun yang lama dan melahirkan Jepun yang baru.

Sampai bergegar Washington, D.C., kerana musnahnya Pearl Harbor.

Kalau anda berminat dengan artikel seperti ini, kami nak cadangkan buku terbaru kami, KITAB TAMADUN JEPUN yang bercerita tentang sejarah Jepun dari zaman purba sehingga ke zaman moden! Boleh buat pembelian di: http://bit.ly/KitabTamadunJepun

RUJUKAN:

Hunt, L., et al. (2009). The Making of the West, Peoples and Cultures. Bedford/St Martin’s. Halaman 712-713.

Keene, D. (2002). Emperor of Japan: Meiji and His World, 1852-1912. Columbia University Press. Halaman 102-104.

Kissinger, H. (2011). On China. Penguin UK.


Tokoh Muslim Victorian England Yang Menubuhkan Masjid Pertama di London

Tokoh Muslim yang membuka masjid pertama di UK ialah Syeikh Abdullah Quilliam dan beliau merupakan pengasas kepada masjid Liverpool dan tokoh muslim yang terhebat dalam sejarah Islam UK. Pada zaman beliau ada beberapa lagi tokoh Muslim hebat yang amat jarang diketahui, dan antaranya ialah Hadjie Mohammad Dollie. Siapakah beliau?

1. Beliau dilahirkan di Cape Town, South Africa pada 1846. Ibu beliau merupakan orang Melayu manakala ayahnya ialah berbangsa Scottish. Beliau membesar di Cape Town dan belajar ilmu agama dari seorang ulama hanafi yang bernama Abu Bakr Effendi. Ulama ini telah dihantar ke Cape town oleh Uthmaniyyah atas permintaan kerajaan British sendiri.

2. Maka, menjadilah Hadji Dollie seorang insan yang taat pada agama malah beliau sendiri seorang hafiz Quran. Pada sekitar 1880-an, beliau telah membuka sebuah masjid di Cape Town bersama seorang sahabatnya. Ini menunjukkan bahawa beliau juga terlibat dalam bidang dakwah dan seorang aktivis yang sangat bersungguh-sungguh untuk menegakkan agama Allah.

3. Pada 1893, beliau telah berpindah ke England bersama dengan keluarganya dan menetap di Liverpool. Beliau telah menghantar anak lelakinya ke masjid Quilliam untuk belajar agama dengan mendalam. Pda 1895, barulah beliau berpindah ke London dan mula memberi fokus untuk membantu umat Islam di sana.

4. Pada zaman Victorian England, umat Islam hanya berjumlah ratusan orang sahaja. Jumlah mereka memang tidak ramai dan sudah tentu Islam akan terkubur sekiranya tiada alim ulama yang membimbing mereka untuk mengamalkan Islam yang sebenar. Kehadiran Hadji Dollie ke London menjadi sinar harapan buat umat Islam di London.

5. Baru sahaja berpindah di London, Hadji Dollie terus menjadikan rumahnya sebagai sebuah masjid untuk komuniti Islam di sana. Beliau merupakan seorang hafiz Quran, maka beliau diminta untuk mengajar Al Quran di sana. Di sinilah beliau membimbing umat Islam untuk kembali ke jalan yang benar, membantu mualaf belajar agama Islam, berbincang berkenaan masalah ummah dan pusat untuk beribadah kepada Allah.

6. Pada 1899, beliau telah berpindah ke lokasi baharu yang terletak berdekatan dengan stesen kereta api. Lokasi ini adalah lebih strategik dan memudahkan umat Islam untuk singgah datang. Beliau mula merancang untuk membina masjid pertama di London memandangkan rumah beliau sudah tidak mampu menampung jumlah umat Islam yang ramai.

7. Malang sekali buat beliau, pihak merchant Association telah menarik balik tanah bakal masjid pertama London dan cita-cita beliau terbantut begitu sahaja. Maka, dengan rasa sedih, Hadjie telah menulis sepucuk surat kepada kerajaan Uthmaniyyah iaitu Sultan Abdul Hamid II yang merupakan payung umat Islam ketika itu.

8. Beliau meninggal dunia pada 1906 dan dikuburkan di London. Beliau tidak pernah berpeluang untuk menyebarkan Islam dengan lebih aktif di London namun usaha beliau untuk mengukuhkan pemahaman Islam dan mengajar Al Quran kepada umat Islam di London sudah cukup bermakna buat mereka. Semoga segala usaha beliau dirahmati oleh Allah.

9. Masjid pertana di UK ialah masjid Shah Jahan di Woking yang dibina pada 1889. Akan tetapi masjid ini terletak di luar bandar London dan sangat jauh ketika itu. Manakala masjid pertama di London ialah Masjid Fazl yang dibina pada 1920-an.

Artikel dikirimkan oleh Dinieland untuk The Patriots.


Tibi – Penyakit Yang Dah Wujud 3 Juta Tahun Yang Lalu

Tuberculosis adalah satu penyakit yang telah lama melanda dunia. Penyakit ini tersebar melalui partikel cecair yang mengandungi kuman bakteria bila pesakit batuk atau bersin. Ia disebabkan oleh jangk1tan kuman bakteria yang bernama ‘Mycobacterium tuberculosis’.

Penyakit ini telah ada dalam rekod sejarah perubatan purba malah kuman bakteria ini dianggarkan telah wujud sejak 3 juta tahun lalu. Tuberkulosis (TB) dipanggil “phthisis” dalam perubatan Yunani, “tabes” dalam perubatan Rom, manakala “schachepheth” dalam bahasa Ibrani purba. Sekitar tahun 1700 masihi, Penyakit ini dipanggil White Plague kerana keadaan pesakit yang pucat dan keletihan.

Rekod bertulis tentang penyakit ini berdasarkan simptom dan gejala pesakit ialah seawal 3300 tahun lalu di India dan 2300 dahulu di China (CDC website).

Ahli arkeologis menemui kesan kuman bakteria ini dalam tetulang manusia di lautan Mediterranean. Berdasarkan rekod, tetulang manusia yang ditemui ialah penduduk yang mendiami kota purba Atlit Yam, sekitar 9000 tahun lalu.

Tidak hanya menjangkiti manusia, kuman bakteria ini turut menjangkiti haiwan. Ahli arkeologis menemui kuman bakteria ini dalam fosil tulang seekor kerbau purba (ancient bison). Haiwan ini dianggarkan hidup sekitar 17 ribu tahun lalu.

Seorang tokoh perubatan Jerman bernama Johann Schonlein menamakan penyakit ini sebagai Tuberculosis pada tahun 1834. Nama ini diambil daripada perkataan Latin, “Tuber” yang bermaksud stem atau spora yang kecil berakar berwarna putih. Ini kerana pada masa itu, hasil autopsi pada m4yat menemui kesan spora kecil berbentuk bulat berakar, berwarna putih pada organ dalam terutamanya paru-paru.

Pada tahun 1882, Dr. Robert Koch menemui dan mengenalpasti kuman bakteria yang menyebabkan penyakit ini. Beliau ialah tokoh perubatan dan mikrobiologi dari Jerman. Pada masa itu, tujuh orang telah meningg4l dunia di Eropah disebabkan penyakit ini.

Berdasarkan rekod WHO, lebih kurang 1.5 juta penduduk dunia meningg4l dunia akibat penyakit ini pada tahun 2018. Tuberculosis juga diklasifikasikan salah satu penyakit yang menyebabkan kem4tian tertinggi (top ten list).

Ada lapan negara yang mempunyai kadar jangkitan tertinggi iaitu India, China, Indonesia, Filipina, Pakistan, Nigeria, Bangladesh and Afrika Selatan. Dianggarkan kes jangkitan seluruh dunia pada tahun 2018 ialah sebanyak 10 juta orang.

Jangan risau tengok statistik tu, penyakit ini ada ubat dan boleh dicegah (preventable). Sekiranya anda dijangkiti dan dikesan pada tempoh awal jangkitan, peluang untuk sembuh adalah tinggi. Penyakit ini juga lebih berisiko terhadap penghidap penyakit kronik lain seperti HIV, kencing manis dan perokok tegar.

Penyakit ini akan menjadi keadaan yang kronik sekiranya kuman bakteria itu memasuki bahagian tulang.

Kuman baketria Tuberculosis  ini juga dianggarkan telah ada dalam tubuh separuh  dari penduduk dunia. Tetapi mereka tidak mengalami masalah kesihatan walaupun telah dijangkiti. Mereka juga tidak menyebarkan kuman bakteria ini kepada orang lain (WHO Website). Kuman itu bagaikan terpendam dalam tubuh manusia.

Simptom yang paling ketara bila anda dijangkiti kuman bakteria ini ialah batuk yang tidak berkahak dan kering. Batuk yang anda alami juga dalam keadaan berpanjangan, melebihi dua minggu. Anda akan mengalami rasa keletihan, pucat dan kehilangan berat badan.

Anda juga akan mengalami demam pada waktu malam dan rasa sihat pada waktu siang. Bahang yang dirasai pada waktu malam akan membuatkan anda berpeluh walaupun berada dihadapan kipas.

Tahap paling teruk simptom ini ialah batuk yang berdarah. Malah lebih teruk muntah berdarah dalam kuantiti yang banyak.

Pesakit yang dijangkiti kuman bakteria ini akan diasingkan dari wad biasa. Mereka juga perlu memakai topeng muka supaya tidak menyebarkan kuman bakteria ini kepada orang lain.

Penyakit Tuberculosis ada ubatnya. Perlu diambil setiap hari secara berdisiplin dalam tempoh 6-8 bulan. Ubat ini perlu diambil mengikut dos yang ditetapkan setiap hari. Jika anda tertinggal satu hari, ia berisiko menyebabkan kuman bakteria ini menghasilkan daya rintang untuk melawan ubat. Ini akan menyebabkan pesakit gagal sembuh sepenuhnya atau mengalami kondisi lebih teruk.

RUJUKAN:


Saintis Yang Mendokumentasikan Proses Kem4ti4nnya

Adalah menjadi satu lumrah  untuk kita sebagai manusia mempunyai naluri untuk mengelakkan diri dari haiwan berbisa seperti ular mahupun lipan. Jika anda pernah terkena sengatan mahupun patukan dari haiwan berbisa ini, sudah pasti situasi ini akan menyebabkan anda tidak keruan dan panik, kebanyakannya haiwan berbisa  seperti ular tedung  mampu menyebabkan maut jika gagal dikejarkan ke hospital untuk mendapatkan rawatan didalam masa tertentu. Namun, perkara ini tidak terjadi dengan seorang ahli herpetologi yang terkenal iaitu Karl P. Schmidt. Beliau bukanlah calang-calang orang, malahan beliau seorang pakar pengkaji ular, yang amat terkenal didalam bidangnya. Tetapi, beliau mengambil keputusan untuk mengkaji lebih mendalam mengenai kesan-kesan negatif dari patukan bisa ular, namun nasib tidak menyebelahi beliau apabila nyawanya diragut didalam usaha menjalankan ujikaji haiwan berbisa dan merelakan dirinya dipatuk spesis ular berbisa sehingga beliau merekodkan setiap simptom-simptom kesakitan akibat bisa tersebut hingga beliau menghampiri ajalnya.

Sewaktu beliau bekerja di Chicago’s Field Museum of Natural History pada 25 September 1957, beliau (Karl P. Schmidt) mendapat maklumat dari pihak muzium bahawa terdapat seseorang membeli ular kecil yang berukuran 30 inci dari Lincoln Park Zoo.  Pihak muzium meminta khidmat kepakaran Schimdt untuk mengenalpasti ular tersebut. Dengan kepakaran yang dimiliki Schimdt, beliau mengenalpasti ular berbisa tersebut hanya dijumpai di kawsan Sub-Sahara di Afrika. Meskipun beliau mempunyai kepakaran mengenalpasti ular yang diberi itu adalah jenis “boomslang” iaitu seekor ular pokok yang bewarna hijau yang mempunyai bisa haemotoksik yang sangat kuat (yang mampu menyebabkan pembuluh darah mangsa pecah, sel darah merah hancur dan menggangu pembekuan darah serta merosakkan organ badan), beliau merekodkan cariannya didalam sebuah jurnal serta menyatakan di dalam tulisan buku tersebut, “anal plate was undivided” .

Seterusnya, tindakan yang dilakukan oleh Schimdt seterusnya ialah Schimdt terus meneliti ular tersebut tetapi lupa akan langkah-langkah keselamatan seperti memakai sarung tangan keselamatan. Beliau mengambil ular tersebut untuk pemerhatian lebih terperinci lalu membelek-belek akan ular yang eksotik ditemuinya itu sebelum ular tersebut secara tiba mematuk beliau pada ibu jari belah kiri dengan luka patukan sedalam dua hingga tiga milimeter. Tindakan pantas Schmidt adalah dengan menghisap kawasan luka (dengan harapan bisa tersebut dapat dikeluarkan) namun tidak lama selepas itu beliau mula mengeluarkan jurnal dan merekodkan kesan bisa ular yang diselidikinya pada tubuhnya sendiri dan yakin bahawa bisa ular itu tidak merbahaya, kemudian beliau terus pulang menaiki keretapi menuju kerumahnya. Di dalam perjalanan tersebut beliau menulis:

25 September 1957

4:30 – 5:30 Petang, “Berasa
loya yang kuat tetapi tiada muntah, sewaktu perjalanan menuju Homewood,
mengambil keretapi di pinggir bandar.”

5:30 – 6:30 Petang, “Perasaan
seram sejuk dan menggigil diikuti dengan demam dengan suhu badan 101.7
Fahrenheit (38.7 Darjah Celsius). Pendarahan pada membran mukus di mulut
bermula sekitar 5:30 petang, ternyata berlaku di gusi.”

8:30 Malam, “Makan dua keping roti bakar”

9:00 Malam – 12:20 Tengah
malam.
“Dapat tidur dengan tenang. Kencing pada 12:20 tengah malam diikuti darah
tetapi kuantiti yang sedikit. Minum air pada 4:30 pagi, diikuti rasa loya dan
muntah yang banyak. Isi kandungan perut dari makan malam yang tidak terhadam.
Rasa lebih elok dan tidur sehingga 6:30 pagi”

Malahan, selepas beliau bangun dari tidur dan meneruskan rutin harian pagi seperti biasa, beliau terus menikmati santapan pagi dan mencatit maklumat perubatan mengenai kesan patukan bisa ular tersebut kedalam jurnal beliau. Sehingga kini, ramai yang berpendapat bahawa beliau berkemungkinan sudah menerima takdir bahawa bisa ular tersebut tiada penawar ketika itu kerana penawar bisa hanya ada di Afrika, atau sifat sebagai seorang doktor yang amat bersifat ingin tahu adalah tidak diketahui, namun tulisan terakhir didalam jurnalnya ialah.

26 September 1957, 6:30
Pagi
–

Suhu badan waktu pagi iaialh 98.2 Fahrenheit (36.7 Darjah Celsius)- “Menjamu selera dengan bijiran dan telur rebus diatas roti bakar dan sos epal serta kopi untuk sarapan. Tidak ada kencing yang tiada setitik darah pada setiap tiga jam. Mulut dan hidung terus berdarah, tetapi tidaklah banyak.”

Jurnal dan santapan
terakhir

Selepas bangun pagi dengan kekerapan kencing berdarah yang banyak serta mual dan muntah, beliau berkeyakinan untuk meneruskan kerja dan menelefon pihak muzium untuk datang bekerja. Tidak mengambil beberapa ketika sebelum beliau berhenti menulis jurnal nya itu. Selepas makan petang pada 1:30 petang, beliau berpeluh, muntah, sesak nafas  dengan  teruk dan lalu memanggil isterinya. Isteri beliau bergegas memanggil ambulans dan khidmat perubatan, bantuan pernafasan diberikan namun tidak lama selepas itu pada pukul 3 petang 26 September 1957, walaupun telah tiba dan dirawat di unit kecemasan hospital,  beliau diisytiharkan meninggal dunia akibat kegagalan pernafasan.

Setelah itu, mayat
mendiang Schimdt dibedah siasat melalui autopsi hospital. Berdasarkan laporan
bedah siasat, para pembedah siasat melaporkan bahawa jantung, mata, paru-paru,
otak dan ginjal Schimdt mengalami pendarahan. Ini kesan dari bisa ular haemotoksik
yang mampu merosakkan pembuluh darah dan menyebabkan mangsa berdarah sehingga
mati.Secara keseluruhan, setiap organ-organ dibadan dan pembuluh darah Schimdt
sedang merosak serta kapilari darah pecah secara perlahan-lahan.

Kematian mendiang Schmidt menimbulkan banyak pertanyaan dan kesimpulan didalam komuniti saintifik, walaupun mendiang tahu bahawa ubat penawar bisa iaitu “anti-venom” hanya boleh didapati di Afrika, namun beliau enggan mendapatkan rawatan dan terus merekodkan jurnal hingga ajal menjemput mendiang. Berkemungkinan sekali bahawa beliau sudah tahu ajalnya akan menjemputnya dan tidak akan sempat menerima ubat itu dalam masa 24 jam ataupun ingin mengkaji lebih mendalam mengenai bisa ular terhadap manusia. Namun, ia masih lagi tidak diketahui mengapa Karl P. Schmidt terus membiarkan dirinya meninggal dunia secara perlahan-lahan dan menikmati santapan seperti tiada apa yang berlaku. Namun pergorbanan yang dilakukan oleh beliau meningkatkan kesedaran amat pentingnya bergegas ke hospital jika menerima patukan ular berbisa walaupun kecil atau besar.

RUJUKAN:Bite from the past: new study on boomslang venom provides insights into the death of renowned herpetologist Karl Schmidt. http://blogs.discovermagazine.com/science-sushi/2017/01/30/karl-schmidt-boomslang-venom-study/#.XUqL2-gzZPY

He documented his own death by snakebite instead of going to the hospital. https://www.pri.org/stories/2015-11-10/he-documented-his-own-death-snakebite-instead-going-hospital

Diary of A Snakebite Death. https://www.youtube.com/watch?v=jEyjF2bNQOAScientist Journals His Way Through Death By Snake Bite. https://archive.nerdist.com/scientist-journals-his-way-through-death-by-snake-bite/


18 Mei 1980: Kebangkitan Gwangju

Gwangju. Bagi masyarakat Korea Selatan, nama
Gwangju ini bukanlah sekadar nama sebuah bandar dan daerah yang terdapat di
bahagian barat daya Semenanjung Korea, tetapi nama ini adalah suatu simbol
kepada sebuah kebangkitan berdarah hampir 40 tahun yang lalu. Malah, Gwangju
juga adalah simbol kepada permulaan sebuah kebangkitan semangat demokratik di
tanah Korea Selatan.

18 Mei 1980. Tarikh yang pastinya tersemat di ingatan hampir semua rakyat Korea Selatan. Tarikh di mana bermulanya sebuah kebangkitan besar-besaran yang berlangsung selama 10 hari di daerah Gwangju.

Kebangkitan Gwangju atau dikenali juga sebagai Pergerakan Demokratik Gwangju 18 Mei adalah suatu peristiwa kebangkitan yang bermula dengan protes dalam kalangan para pelajar universiti tempatan di Gwangju bagi menentang pemerintahan ketenteraan di Korea Selatan yang akhirnya disertai oleh hampir seluruh penduduk Gwangju.

Artikel ini akan membawa kita semua kembali ke 39 tahun yang lalu bagi mengenang semula peristiwa berdarah ini dan menyorot kembali kronologi dan punca yang membawa kepada tercetusnya kebangkitan ini.

Punca berlakunya Kebangkitan Gwangju

Selepas berakhirnya peristiwa Revolusi 19 April 1960, Yun Bo-Seon telah dilantik menjadi Presiden baru setelah pilihanraya parlimen pada Julai 1960. Namun, dalam masa lapan bulan pemerintahan di bawah presiden baru ini, hampir 2000 demonstrasi, tunjuk perasaan dan protes telah dilakukan oleh rakyat akibat perasaan ketidakpuasan hati terhadap saki baki pemimpin di bawah rejim Syngman Rhee.

Akhirnya, pada 16 Mei 1961, suatu rampasan kuasa (kudeta) yang diketuai oleh Jeneral Park Chung-Hee telah mengambil alih pemerintahan di Korea Selatan. Langkah kudeta ini diambil sendiri oleh Jeneral Park akibat rasa tidak puas hati terhadap cara kerajaan menguruskan saki baki pemimpin dan orang-orang yang menyokong rejim Syngman Rhee.

Jeneral Park akhirnya telah memenangi pilihanraya pada tahun 1963 dan menjadi Presiden Korea Selatan yang seterusnya. Pelbagai tindakan telah dilakukan oleh Presiden Park bagi memulihkan kembali keadaan ekonomi Korea Selatan, termasuklah menggunakan dana asing daripada kerajaan Jepun dan Amerika Syarikat bagi memberi pinjaman perniagaan kepada rakyat.

Perjanjian Korea-Jepun telah dimeterai pada tahun 1965, dan ini telah membawa masuk banyak dana daripada Jepun dalam bentuk pinjaman serta pampasan terhadap kerosakan yang berlaku akibat daripada era penjajahan, meskipun tanpa permohonan maaf secara rasmi daripada pihak Jepun. Keadaan ini sebenarnya telah menimbulkan lebih banyak rasa tidak puas hati dalam kalangan rakyat Korea Selatan akibat tindakan pihak kerajaan tersebut.

Pada tahun 1978, dalam keadaan politik yang tidak stabil ditambah dengan rasa tidak puas hati dalam kalangan rakyat, Park Chung-Hee sekali lagi dicalonkan di dalam pilihanraya, sekaligus mencetuskan lebih banyak demonstrasi dan protes oleh rakyat. Pemimpin pembangkang, Kim Young-Sam telah dilucutkan jawatan, dan segala bentuk protes daripada aktivis anti-kerajaan telah dihalang dengan kaedah keganasan.

Pada tahun 1979, satu demonstrasi anti-kerajaan secara besar-besaran telah diadakan di seluruh Korea Selatan. Dalam kekecohan demonstrasi dan pergolakan politik yang tak berkesudahan, Park Chung-Hee akhirnya dibunuh oleh Presiden Korean Central Intelligence Agency (KCIA) iaitu Kim Jae-Gyu, pada Oktober 1979, sekaligus menamatkan rejim pemerintahan tentera selama 18 tahun.

Kelompongan kuasa yang ditinggalkan akibat kematian Park ini telah menyebabkan ketidakstabilan politik dan sosial yang serius. Pergerakan demokratik rakyat yang telah dihalang sewaktu pemerintahan Park Chung-Hee telah dipulihkan semula.

Presiden Choi Kyu-Hah yang dilantik sebagai presiden selepas itu tidak memiliki kuasa dominan terhadap kerajaan, sekaligus menyebabkan Jeneral Chun Doo-Hwan melancarkan kudeta menggunakan kuasa tentera pada 12 Disember 1979 dan pentadbiran tentera dimulakan sekali lagi.

Pihak tentera mengugut untuk menggunakan keganasan terhadap rakyat sekiranya mereka tidak menghentikan aktiviti demonstrasi dan protes. Di seluruh negara, kecuali di daerah Gwangju, rakyat hanya mampu berdiam diri dan kekal di kawasan rumah masing-masing.

Kronologi Kebangkitan Gwangju

Dengan bermulanya semester baru di universiti pada Mac 1980, para pelajar, pensyarah dan professor yang dibuang sewaktu aktiviti anti kerajaan era Park Chung-Hee telah mula kembali ke universiti masing-masing. Kesatuan pelajar mula dibentuk dan aktiviti-aktiviti demokratik mula dirancang oleh para pelajar ini.

Kesatuan-kesatuan pelajar ini mula mengetuai pelbagai demonstrasi bagi menuntut diadakan reformasi, termasuklah tuntutan untuk mengakhiri pemerintahan ketenteraan, demokrasi, hak-hak manusia, tuntutan gaji minimum serta hak kebebasan media.

Kemuncak kepada pelbagai demonstrasi ini ialah pada 15 Mei 1980, di mana suatu demonstrasi bagi menentang pemerintahan ketenteraan telah dilakukan di Stesen Seoul, yang disertai oleh hampir 100,000 orang pelajar dan penduduk setempat.

Sebagai respons, Chun Doo-Hwan telah mengambil beberapa tindakan keras, dan pada 17 Mei 1980, beliau telah mendesak pihak kabinet untuk meluaskan pemerintahan ketenteraan (kecuali di Pulau Jeju) ke seluruh negara.

Perluasan undang-undang dan pemerintahan ketenteraan ini telah memaksa kepada penutupan universiti-universiti, pengharaman terhadap sebarang aktiviti berpolitik serta sekatan terhadap media. Ketua bagi pihak pembangkang, iaitu Kim Dae Jung telah ditangkap kerana disyaki merancang demonstrasi dan kabinet negara dibubarkan. Angkatan tentera telah diarahkan untuk berkawal dan berjaga-jaga di semua daerah dalam negara.

Pihak pentadbiran tentera lebih memfokuskan
kepada kawasan Selatan Jeolla (South Jeolla Province) terutamanya di kawasan
Gwangju atas beberapa faktor, antaranya keadaan politik dan geografinya yang
kompleks. Sewaktu era pemerintahan Park Chung-Hee, beliau telah memberikan
perhatian yang khusus terhadap kawasan kelahirannya, iaitu di kawasan
Gyeongsang (Gyeongsang Province) yang terletak di bahagian tenggara Korea, dan
sekaligus meminggirkan daerah Jeolla di bahagian barat daya Korea. Peminggiran
ini telah menjadikan daerah Jeolla ini sebagai suatu kawasan atau markas bagi
pembentukan kumpulan penentang Park Chung-Hee dan membentuk jurang diskriminasi
yang lebih besar.

Kemuncaknya, pada pagi 18 Mei 1980, para pelajar telah berkumpul di hadapan pintu pagar Universiti Kebangsaan Chonnam bagi menghalang penutupan universiti ini oleh pihak tentera. Kira-kira jam 9.30 pagi, seramai 200 orang pelajar yang berada di situ telah digempur oleh hampir 30 orang tentera. Sekitar jam 10 pagi, pihak tentera dan para pelajar saling bertempur, dengan tentera yang bersenjata dan para pelajar yang melempar batu.

Konflik menjadi semakin serius menjelang waktu tengah hari dengan hampir 2000 orang telah menyertai demonstrasi, namun akhirnya berjaya dikawal sepenuhnya oleh pihak tentera menjelang jam 4 petang. Saksi serta pelbagai gambar telah mendedahkan tentang bagaimana pihak tentera bertindak kejam dengan memukul serta membelasah para penduduk dan pelajar yang mengadakan demonstrasi ini. Pada hari pertama demonstrasi (18 Mei) telah menyaksikan kematian seorang lelaki pekak dan bisu berusia 29 tahun, iaitu Kim Gyeong Cheol yang dibelasah sehingga mati oleh pihak tentera.

Berita kematian ini telah menyemarakkan lagi semangat para penduduk di Gwangju yang bangkit menentang pemerintahan tentera, dan angka ini telah mencecah sehingga 100,000 orang pada 20 Mei 1980. Jumlah tentera yang semakin bertambah, telah menyebabkan mereka berani menembak para penduduk dan membunuh sejumlah besar penduduk setempat berhampiran kawasan Stesen Gwangju pada 20 Mei 1980.

Pada tarikh yang sama juga, para penduduk yang berang telah bertindak membakar stesen televisyen MBC yang berpusat di Gwangju kerana melaporkan berita tidak benar mengenai apa yang berlaku di Gwangju. Malamnya, beratus-ratus teksi telah mengetuai perarakan bas, trak dan kereta bagi bertemu para pemprotes dan menunjukkan sokongan mereka terhadap demonstrasi tersebut. Mereka menggelarkan diri mereka sebagai ‘drivers of democracy’ dan bersedia untuk membantu para pemprotes bagi melindungi mereka.

Natijahnya, ramai pemandu teksi, bas dan
kereta yang dipukul dan ditembak oleh pihak tentera sewaktu mereka cuba untuk
membantu penduduk yang tercedera dengan membawa mereka ke hospital dan
berlindung. Keganasan semakin memuncak pada 21 Mei 1980 apabila pihak tentera
menembak para penduduk yang berhimpun di hadapan Pejabat Daerah Chonnam.
Keadaan ini mencetuskan lagi kemarahan penduduk dan mereka bertempur dengan
pihak tentera dengan menggunakan senjata dan mengakibatkan pertumpahan darah
antara kedua-dua belah pihak.

Menjelang 24 Mei 1980, pihak tentera telah menghalang dan menutup semua laluan keluar masuk ke daerah tersebut. Ini termasuklah menghalang segala jenis komunikasi antara Gwangju dengan pihak luar. Pada 26 Mei 1980, pihak tentera tambahan sekali lagi ingin memasuki kawasan Gwangju.

Namun, para ahli daripada Citizens’ Settlement Committee berjaya menghalang mereka dengan berbaring di atas jalan raya. Para penduduk yang mendengar khabar ini telah berhimpun di hadapan Pejabat Daerah, bagi menunjukkan protes buat kesekian kalinya. Pada 27 Mei 1980, iaitu pada jam 4 pagi, segerombolan angkatan tentera daripada lima divisyen telah bergerak ke arah bandar Gwangju dan akhirnya berjaya menghalang mereka secara keseluruhannya dalam masa lebih 90 minit.

Impak Kebangkitan Gwangju

Angka kematian rasmi yang direkodkan dalam Kebangkitan Gwangju ini adalah seramai 170 orang yang telah terbunuh, namun secara tidak rasminya, jumlah kematian yang berlaku akibat peristiwa berdarah ini adalah mencecah 2000 orang.

Malah beribu-ribu lagi telah dilaporkan mengalami kecederaan dan hilang sewaktu peristiwa ini. Peristiwa Kebangkitan Gwangju yang berlangsung selama 10 hari ini merupakan suatu simbol teriakan dan jeritan anak-anak muda Korea Selatan pada waktu itu yang dahagakan sistem demokrasi dan tidak ingin lagi dicengkam oleh kuasa kuku besi melalui pemerintahan ketenteraan.

Berbanding Revolusi April 1960 yang bermula
tanpa sebarang perancangan rapi, Kebangkitan Gwangju ini diterajui oleh
kesatuan pelajar universiti serta anak-anak muda yang telah lama menyimpan rasa
dendam dan tidak puas hati terhadap rejim pemerintahan tentera. Apa yang
membangkitkan lagi memarahan anak-anak muda ini ialah sikap dan pendirian pihak
kerajaan tentera pimpinan Chun Doo-Hwan yang menolak sekerasnya tuntutan
demokrasi yang diinginkan oleh rakyat.

Impak daripada Kebangkitan Gwangju yang
berpaksikan kepada tuntutan terhadap demokrasi dan suara anak-anak muda 80-an
di Korea Selatan telah memberikan kesan yang bukan sedikit terhadap perubahan politik
dan sosioekonomi di negara tersebut. Anak-anak muda ini rela membayar harga
sebuah perubahan yang mereka ingini dengan nyawa mereka sendiri. Meskipun
terkorban, namun, suara dan tindakan yang mereka lakukan sepanjang
berlangsungnya Kebangkitan Gwangju ini sudah cukup untuk membawa angin
perubahan terhadap corak pemerintahan Korea Selatan pada tahun-tahun
selepasnya.

Rujukan

Choe, H., &
Jiyoung, K. (2012). South Korea’s democratization movements, 1980 – 1987:
political structure, political opportunity, and framing. Inter-Asia Cultural
Studies, 13(1), 55–68.

Jang, S. Y. (2017).
The Gwangju Uprising: A Battle over South Korea’s History. Retrieved May 14,
2019, from
https://www.wilsoncenter.org/blog-post/the-gwangju-uprising-battle-over-south-koreas-history

Jean, A. (2003). The
Socio-Economic Background of the Gwangju Uprising. New Political Science,
25(2), 159–176.

Kingston, J. (2014).
Dying for democracy: 1980 Gwangju uprising transformed South Korea. Retrieved
May 14, 2019, from
https://www.japantimes.co.jp/news/2014/05/17/asia-pacific/politics-diplomacy-asia-pacific/dying-
democracy-1980-gwangju-uprising-transformed-south-korea/#.XN1fh9hS_IU

Yea, S. (2002).
Rewriting Rebellion and Mapping Memory in South Korea: The (Re) presentation of
the 1980 Kwangju Uprising through Mangwol-dong Cemetery. Urban Studies, 39(9),
1551–1572.